وتووێژ:کێر - ویکیپیدیا، ئینسایکڵۆپیدیای ئازاد\nببەخشن، بەڵام وشەی "کێر" وشەیەکی زۆر بازاڕیی و شەرمهەڵگرە لەباشوور. ئەو وشەیە هەرگیز لە شوێنێکی فەرمیدا بەکارنایەت، هەرگیز! لای ئێمە بۆ جنێودان بەکاری دێنن. وشەی "چووک" وشەیەکی ئەدەبیانە تر و فەرمیی ترە. --برووسک (لێدوان) ٠٠:١٥، ١٩ی شوباتی ٢٠١٤ (UTC)\nئەمە ھی ئەوەیە ئێمە زۆر شەرمنین دەنا ئەمانە ئاسایین بەتایبەت لە ئینسایکڵۆپیدیادا. وشەی چووکیش ھەروا، لەبەر شەرمان دەیڵێن دەنا چووک لە بنیچەدا ھەر بە ھی مناڵان دەڵین.--چالاک وتووێژ ١٨:١٥، ١٩ی شوباتی ٢٠١٤ (UTC)\nنا کاکە چالاک، مەسەلە شەرم نییە. لەئینگلیزیدا Dick یان Cock زۆر جیاوازە لە Penis. خۆ ئەوان شەرمیان نییە وەک ئێمە، کەچی ئەوپەڕی عەیبەیە لە نووسینێکی ئەکادیمیدا ئاماژە بەو ئەندامەی لەش بکەیت وەک Dick یان Cock، بەڵکو دەنووسن Penis. چووک هی مناڵ نییە، سیرەت هی مناڵە. --برووسک (لێدوان) ١٨:١٨، ١٩ی شوباتی ٢٠١٤ (UTC)\nزارخۆش! سیرەت = چووک. لە ھەنبانەشدا ھەر ئاوا ھاتووە.--چالاک وتووێژ ١٨:٢٢، ١٩ی شوباتی ٢٠١٤ (UTC)\nلای ئێمە بە چووکی منداڵ دەشووترێت "تووتە" --برووسک (لێدوان) ١٨:٢٤، ١٩ی شوباتی ٢٠١٤ (UTC)\nئەرێ کاک برووسک من فکر کەم Penis دەبێ وشەیەکی نالەبار بێت نەک Dick یان Cock.--چالاک وتووێژ ١٨:٢٥، ١٩ی شوباتی ٢٠١٤ (UTC)\nنا نا مامە چالاک، Penis وشەیەکی ئەکادیمییە بۆ Dick و Cock. نەک هەر ئەوەندە، بگرە Dick و Cock بەتەنیا لێکچوواندن یان Metaphor ـن. بنۆڕە ئێرە و سەرنجی Title ـی پەڕەکە بکە، ئەو هەموو وشەیە هەیە لە Slang/زمانی گشتیدا بۆ Penis لەئینگلیزیدا. بنۆڕە ویکی ئینگلیزیش، وشەی Penis ـی بەکارهێناوە، سەرچاوەکانیش لەهەمان وتاردا کۆمەڵێک وتاری ئەکادیمی و زانستی تێدایە کە وشەی Penis ـیان بەکارهێناوە. --برووسک (لێدوان) ١٩:١١، ١٩ی شوباتی ٢٠١٤ (UTC)\nلەگەڵ برووسکم. تەنانەت ئێمە مامۆستایەکمان ھەبوو کاتێک کە بە فارسیش دەرسی دەگوت ھەر penisی بە کار دەھێنا. ئینجا لە وتووێژی خەڵکیشدا ھیچ کات کێر یان کوز بە کار ناھێنن. چووک و زێ زیاتر بە کار دێنن. لە کتێب و نووسراوە کوردیەکانیشدا بە زۆری چووک و زێم بینیوە. بە بڕوای من ناوی ئەو دوو وتارە بگوێزینەوە بۆ چووک و زێ و بۆ باقییەکەشیان ڕەوانکردنەوە دابنێین. سپاس، پیرەھەڵۆ (وتووێژ) ١٦:١٠، ٤ی ئابی ٢٠١٤ (UTC)\nھەر چەندە وتووێژەکەش کۆنە، بەڵام منیش ھەر لەگەڵ کاک برووسکم بەھەرحاڵ. ئەم ناوەی ئێستا زۆر بازاڕییە و زۆر بێکەڵکە و ھیچ لەگەڵ ویکیپیدیا ناگونجێت. خۆ ئەگەر ناوێکی ئاوا لە ویکیپیدیا جێی ببوایەتەوە لە ویکیپیدیای ئینگلیزی نەیان دەنووسی penis بەڵکو دەیاننووسی cock. ئەگەر ھیچ دژێک نەبوو لەماوەی ٤٨ کاتژمێری تردا دەیگوازمەوە بۆ چووک.—ژیار وتووێژ ١٨:١٢، ٢٤ی کانوونی دووەمی ٢٠١٧ (UTC)\nمەسەلە ئەمەیە وشەی لاتینی penis ڕیک بە مانای cockی ئینگلیزییە. بەڵام چووک بە مانای کێر نییە. ئێرە ئینسایکلۆپیدیایە وشەکان دەبێ دەقیق بن جێگای شەرم و حیا نییە.--چالاک وتووێژ ١٢:٠٤، ١ی شوباتی ٢٠١٧ (UTC)\nمن ئێستا دەستکاری 2 بەستەری دەرەکیی کێرم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20160322092605/http://www.pezeshkan.org/?p=11489 بۆ http://www.pezeshkan.org/?p=11489 زیاد کرا\nئەرشیڤێکی نوێ https://web.archive.org/web/20120504034812/http://www.pezeshkan.org/ بۆ http://www.pezeshkan.org/ زیاد کرا\nکاتێکی شاد!—InternetArchiveBot (سکاڵاکردنی کێشە) ٠٨:٢٦، ٨ی حوزەیرانی ٢٠١٨ (UTC)\nمن ئێستا دەستکاری 1 بەستەری دەرەکیی کێرم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20120411000951/http://www.pezeshkan.org/?p=23337 بۆ http://www.pezeshkan.org/?p=23337 زیاد کرا\nکاتێکی شاد!—InternetArchiveBot (سکاڵاکردنی کێشە) ٠٢:٠١، ٦ی نیسانی ٢٠١٩ (UTC)\nوەرگیراو لە «https://ckb.wikipedia.org/w/index.php?title=وتووێژ:کێر&oldid=614540»\nئەم پەڕەیە دواجار لە ٠٢:٠١ی ٦ی نیسانی ٢٠١٩ نوێ کراوەتەوە.


عەبدوڵا گول خۆی بۆ پۆستی سه‌رۆك كۆماری توركیا كاندید ده‌كات\nلە کاتێکدا مشتومڕی ناوەکانی ناو پارتەکەی عەلی باباجان بەردەوامە، لە ئێستادا بانگەشەی ئەوە هەیە کە عەبدوڵا گیول دەبێتە کاندیدی سەرۆکایەتی کۆماری ئەو پارتەی کە دروست دەکرێت.\nئاوێنه: هەواڵه‌کان لەبارەی دروستکردنی پارتێکی نوێ تا دێت زیاتر دەبێت، كه عەلی باباجان دامەزرێنەری دەبێت کە لە ئاک پارتی دەستی لە کار کێشایەوە و لە ئێستادا مشتومری ئەوە دەکرێت، کێ لە ناو پارتاکەیدا دەبێت. عەبدوڵا گیولیش کە لە ناوەڕاستی ئەم پێکهاتەیەدایە، چاوەڕوان دەکرێت کاندیدی سەرۆکایەتی کۆماری ئەم پارتە بێت.\nلە ئێستادا وتاری جیاواز هەیە لە بنکەکانی ئاکەپەدا لە بارەی ئەم پارتە نوێیەوە بەڵام لە رووداوەکانی پشت پەردەکاندا، شتێکی جیاواز دەگوزەرێت.\nلە وتارێکی فاتیح ئەرگی لە رۆژنامەی یەنی چاغدا، باسی ئەوە دەکات کە ئایا لە ناوەراستی ئەم پێکهاتەیەدا کاراکتەری سەرەکی عەلی باباجان دەبێت یان عەبدوڵا گیولیش كاندیدی پارته‌كه ده‌بێت بۆ پۆستی سەرۆک کۆماری تورکیا.\nلە کاتێکدا دەوروبەر بە گەرمی بە دوای وەڵامی ئەم پرسیارە دەگەڕێن، ژمارەی ئەوانەی کە عەبدوڵا گیول بە سەنتەری پێکهاتەی پارتەکەی باباجان دادەنێن، روو لە زیاد بووندان.\nیەکێک لە ئەندام پەرلەمانە کۆنەکان کە ئێستا لە نێو کارەکانی ئەم پارتە نوێیەدایە ئاماژەی بە گیول کرد و وتی ''سەنتەری پێکهاتەکە ئیستانبوڵ دەبێت و لە ئێستادا لە بنکەکاندا وا دەزانرێت کە گیول سەرکردایەتی سێبەر دەکات و بە دڵنیاییەوە کاندیدی سەرۆکایەتی کۆماری پارتەکە دەبێت''.\nعەبدوڵا گیول لە هەڵبژاردنی ٢٤ ی حوزەیرانی ٢٠١٨ ویستی لە ژێر چەتری پارتەکانی ئۆپۆزسیۆندا خۆی کاندید بکات بۆ سەرۆکایەتی کۆمار، بەڵام بە هۆی ئەوەی مەرال ئاکشەنەری سەرۆکی ئی پارتی زۆر لە پێشتر کاندیدبوونی خۆی ڕاگەیاندنبوو، ئەم هەوڵەی سەری نەگرت. لەو کاتەدا ئیبراهیم کاڵنی وتەبێژی سەرۆک کۆمار و خلوسی ئاکار سوپاسالاری ئەو کاتی تورکیا، بە هەلیکۆپتەر لە باخچەی ماڵی گیولدا دابەزین و سەردانیان کرد، ئەمە مشتومڕێکی گەورەی نایەوە.\nئەوەش ئاشکراکرابووە ''ویستی گیول بۆ خۆکاندیدکردنی بۆ سەرۆکایەتی کۆمار لە پارتە نوێکەدا بێزارییەکی لە بنکەکانی ئاکەپەدا دروست کردووە. لە ناو ئاکەپەدا ترسی ئەوە هەیە کە ئەگەر گیول نەشتوانێت لە ئێردۆغان بباتەوە، ئەوا دەبێتە هۆی کەمکردنەوەی بەشێکی زۆری ئەو دەنگانەی کە لە ئێستادا بەرەو توانەوە دەڕوات''.


سێ مۆری سه‌ر پاسپۆڕتی چوونه به‌هه‌شت - کلثوم حسن زاده\nخانه/اصول/عقاید/سێ مۆری سه‌ر پاسپۆڕتی چوونه به‌هه‌شت\nسێ مۆری سه‌ر پاسپۆڕتی چوونه به‌هه‌شت\nکلثوم حسن زاده Send an email ۳ شهریور ۱۳۹۸\n۰ 353 خواندن این مطلب 5 دقیقه زمان میبرد\nکاتێ ئه‌و سێ مۆره به‌سه‌ر پاسپۆڕتی چوونه به‌هه‌شتی هه‌ر که‌سێکه‌وه هه‌بێ، چوونه ناوی زۆر ئاسانه. ئه‌و سێ مۆره بریتین له سێ پێناسه‌ی:\nته‌قی … نه‌قی … خه‌فی\nو که‌سانێک که خاوه‌ن ئه‌و سێ مۆره یا پێناسه بن، پێیان ده‌وترێ:\nئه‌تقیا … ئه‌نقیا … ئه‌خفیا\nواته پارێزکاری و له خواترسان. واته خۆت بپارێزی له نافه‌رمانی خوای گه‌وره. هه‌رچی ئه‌مری پێ کردبووی، به جوانی به‌جێی بێنی و له فه‌رمانی ده‌رنه‌چی و له هه‌رچی قه‌ده‌غه‌ی کردبووی، خۆی لێ بپارێزی.\nله هه‌ر کار و پیشه‌یه‌ک بی، ته‌قوای خوای گه‌وره‌ت له دڵدا بێ. گه‌ر ده‌سه‌ڵاتداری و به‌سه‌ر نه‌ته‌وه‌یه‌کدا حکومه‌ت ده‌که‌ی، پارێزکار به و خیانه‌ت له مافی هیچ که‌س مه‌که و دادپه‌روه‌رانه مامه‌ڵه له‌گه‌ڵ خه‌ڵکدا بکه. گه‌ر کرێکاری به باشترین شێوه کاره‌که‌ت بکه و که‌متر له موچه‌که‌ت کار مه‌که. گه‌ر مامۆستای قوتابخانه‌ی به جوانی و دڵسۆزانه وانه‌که‌ت بڵێوه و ته‌نیا کات به‌سه‌ر مه‌به، بزانه خوای گه‌وره ئاگادارته. گه‌ر دوکانداری غه‌ل و غه‌شت نه‌بێ له پێوانه‌کردندا و پارێزکارانه کڕێن و فرۆشتن بکه؛ شتی کۆن به تازه و خراب به باش مه‌فرۆشه و ته‌قوای ناو دڵت ئیزنی گه‌نده‌ڵیت پێ نه‌دات. گه‌ر خاتوونێکی و ماڵداری ده‌که‌ی، ترسی خوات هه‌بێ و ئه‌رکت به خاتری خوا به باشترین شێوه به جێ بێنه. گه‌ر دایکی یا باب، ژنی یا پیاو، ژێرده‌ستی یا ده‌سه‌ڵاتدار، هه‌ژاری یا ده‌وڵه‌مه‌ند، دڵت به پێناسه‌ی جوانی پارێزکاری بڕازێنه‌وه، دڵنیا به سه‌رکه‌وتوو ده‌بی.\nله‌ڕاستیدا په‌یامی هه‌موو پێغه‌مبه‌ران بۆ گه‌له‌که‌یان هه‌ر ئه‌وه بووه که خوای گه‌وره عیباده‌ت بکه‌ن و پارێزکار بن. هه‌ر وه‌ک حه‌زره‌تی نوح به گه‌له‌که‌ی ده‌فه‌رموێت:\n«قَالَ یَا قَومِ إِنِّی لَکُم نَذِیرٌ مُّبِینٌ * أَنِ اعبُدُوا اللهَ وَاتَّقُوهُ وَ أَطِیعُونَ» (نوح:٢و٣)\nواته: «(نوح) وتی: قه‌وم و هۆز و گه‌لم؛ من بێگومان بێدارکه‌ره‌وه‌یه‌کی ئاشکرام بۆتان. داواتان لێ ده‌که‌م که: هه‌ر خوا بپه‌رستن و له خه‌شم و قینیی خۆتان بپارێزن و پارێزکار بن و فه‌رمانبه‌رداری منیش بن.»\nهه‌روه‌ها له سوڕه‌تی شوعه‌ڕاءدا باس له به‌سه‌رهاتی پێغه‌مبه‌ر مووسا، ئیبڕاهیم، نوح، هود، ساڵح، لووت و شوعه‌یب ده‌کات که هه‌موویان گه‌ل و هۆزه‌که‌یان به‌ره‌و عیباده‌ت و په‌رستشی خوای گه‌وره و ته‌قوای خوا بانگه‌شه ده‌کرد.\n«قَومَ فِرعَونَ أَلَا یَتَّقُونَ» (شوعه‌ڕاء:١١)\nواته: «(خوای گه‌وره موسا ده‌نێریت بۆ لای هۆزێکی سته‌مکار) که هۆزی فیرعه‌ونه… که پێیان بڵێت: ئایا له خوا ناترسن؟ پارێزکار نابن؟»\n«فَاتَّقُوا اللهَ وَ أَطِیعُونَ» (شوعه‌ڕاء:١٠٨-١١٠-١٢۶-١٣١-١۴۴-١۵٠-١۶٣-١٧٩)\nواته: «که‌وابوو له خوا بترسێن و فه‌رمانبه‌رداری من بکه‌ن.»\nله زۆر شوێنی دی قوڕئانی پیرۆز بانگمان ده‌کات که پارێزکار بین، چونکه ئه‌گه‌ر پارێزکار بین ئه‌وه ده‌رگای ڕه‌حمه‌تی خوای گه‌وره‌مان بۆ ده‌کرێته‌وه، ته‌نانه‌ت له ڕێگایێکه‌وه که بیریشمان لێ نه‌کردۆته‌وه:\n«… وَ مَن یَتَّقِ اللهَ یَجعَل لَّهُ مَخرَجًا … وَ مَن یَتَّقِ اللهَ یَجعَل لَّهُ مِن أَمرِهِ یُسرًا … » (ته‌ڵاق:٢و۴)\nواته: «جا ئه‌وه‌ی له خوا بترسێت و پارێزکار بێت، ئه‌وه خوا ده‌رووی لێ ده‌کاته‌وه … جا ئه‌وه‌ی له خوا بترسێت و پارێزکار بێت، ئه‌وه خوا کاری بۆ ئاسان ده‌کات.»\nپارێزکاری وه‌ک کلیدێک وایه که ده‌رگای چاکه‌کان ده‌کاته‌وه و ده‌رگای خراپه‌کان داده‌خات. چونکه پارێزکاری وات لێ ده‌کات که هه‌وڵ بده‌ی هه‌رچی خوا فه‌رمانی پێ کردووه به کردن، بیکه‌ی و له هه‌رچی خراپه و تاوانێک که خوا نه‌هی لێ کردبین خۆی لێ بپارێزی.\nکه‌واته با خۆمان به‌و سیفه‌ت جوان و شایسته‌یه بڕازێنینه‌وه که له دونیا و دواڕۆژ ده‌بێته هۆی ڕزگاری و به‌خته‌وه‌ریمان و گه‌ر پارێزکار بین، ئه‌وه به هه‌موو سیفاتی بڕواداران ده‌گه‌ین.\nواته خاوه‌ن دڵێکی پاک، دڵێکی بێ‌غه‌ش و کین و بوغز و غه‌ره‌ز. واته خۆشی هه‌موو که‌سی پێ خۆش بێت و ناخۆشی هه‌موو که‌سی پێ ناخۆش بێت. دڵێک که به ساکاری لێده‌بوورێ، چاوپۆشی ده‌کات و خۆشه‌ویستی ده‌نوێنی. دڵێک که خاوه‌ن ڕه‌حم و به‌زه‌ییه. له ئاست هه‌ڵه‌ی خۆی داوای لێبوردن ده‌کات و له هه‌ڵه‌ی به‌رامبه‌ریشی چاوپۆشی ده‌کات.\nئه‌و دڵه به ڕوانگه‌یه‌کی جوان و ئه‌رێنیی بۆ خه‌ڵک و بۆ ژیان ده‌ڕوانیت و چونکه ڕوانگه‌ی جوانه، تووشی گومانی خراب به‌رامبه‌ر خه‌ڵک نابێ و ئه‌گه‌ر هه‌ڵه‌یێکیش بکرێ، ئه‌وه لێی ده‌بوورێ و به عیشقی لێبوورده‌یی خوا، چاوپۆشی ده‌کات.\n«وَلیَعفُوا وَلیَصفَحُوا أَلَا تُحِبُّونَ أَن یَغفِرَ اللهُ لَکُم وَاللهُ غَفُورٌ رَّحِیمٌ» (نوور:٢٢)\nواته: «ده‌با لێبوورده بن و چاوپۆشی بکه‌ن، مه‌گه‌ر حه‌ز ناکه‌ن خوا لێتان خۆش بێت؟! خوایش هه‌میشه لێخۆشبوو و میهره‌بانه.»\nکه‌سی وا چۆن پێی خۆش نییه خوای گه‌وره لێی خۆش بێت؟! به‌ڵێ بێگومان ده‌یهه‌وێت و هه‌وڵێشی بۆ ده‌دات و بوغز و قینی ناو دڵی به ئه‌وینی لێبورده‌یی خوا ده‌سڕیته‌وه و خۆشه‌ویستی و سۆز و ئه‌وینی نیشته‌جێ ده‌کات. ئه‌و کات ئه‌و فه‌رمووده‌یه‌ی پێغه‌مبه‌ری ئازیزمان زۆر به جوانی له ژیانیدا ڕه‌نگ ده‌داته‌وه که ده‌فه‌رموێت:\n«لا یُؤمِنُ أَحَدُکُم حَتَّی یُحِبُّ لِأَخِیهِ مَا یُحِبُّ لِنَفسِهِ»\nواته: «ئیمانی هیچ کام له ئێوه ته‌واو نابێ تا ئه‌وه‌یکه هه‌رچی بۆخۆتان خۆش ده‌وێ، بۆ برای ئیمانیشتان خۆش نه‌وێ.»\nهه‌ر ئه‌وه‌ش ده‌بێته هۆکارێک که له زۆرێک له تاوانه‌کانی وه‌ک گومانی خراب، درۆ، ئیره‌یی، خوسپ، بوختان، چاوچنۆکی و ڕژدی و… دوور بکه‌وێته‌وه. چونکه هیچ کام له‌وانه‌ی بۆخۆی پێ خۆش نییه، که‌واته بۆ خوشک و برای بڕواداریشی پێ خۆش نییه و خۆیانی لێ ده‌پارێزیت.\nبێگومان ئه‌و دڵه به‌رده‌وام هه‌ست به ئاسووده‌یی و ئارامی ده‌کات، به شێوازێک که ڕه‌نگه به هه‌موو چێژ و خۆشییه‌کانی دونیای نه‌گۆڕیته‌وه. هه‌ر وه‌ک له زانستی ده‌روونناسیش سه‌لمێندراوه، ئه‌و تام و چێژه‌ی که له به‌خشین دایه، له تۆڵه‌دا نییه و ئه‌و ئارامی و ئاسووده‌ییه‌ی که له خۆشه‌ویستی و دۆستایه‌تیدا هه‌یه، له دوژمنایه‌تیدا نییه.\nکه‌واته گه‌ر بمانهه‌وێ که خاوه‌ن دڵێکی ئارام و ئاسووده بین و له دواڕۆژیش مۆری چوونه به‌هه‌شتمان هه‌بێت، ئه‌وه با دڵمان له ژه‌نگ و ژاری ڕق و قین و بوغز و غه‌ره‌ز خاوێن بکه‌ینه‌وه و نه‌قی بین.\nواته دڵێکی شاراوه، دڵێکی که به‌شێک له کاره‌کانی به نهێنی بکات. به نهێنی ببه‌خشێت، له تاریکایی شه‌ودا خه‌ریکی زیکر و یادی خوا بێت، چاکه بکات به ده‌ستی ڕاستی بێ ئه‌وه‌ی ده‌ستی چه‌پی بزانێت. ئه‌و چاکانه‌ی که له ناو ئه‌و دڵه دایه، به‌ته‌نیا خوای ئاگادار به نهێنی و ئاشکرا پێی ده‌زانیت. ئه‌و دڵه‌ی که ڕیایی باوێکی نییه لای.\nئه‌و دڵانه‌ی که حه‌زیان له چاکه‌یه و به بێده‌نگی و تایبه‌ت بۆ خوای گه‌وره‌ی ده‌یکه‌ن، ئه‌وانه هیچ کات زه‌ره‌رمه‌ند نابن. چونکه ئه‌وان ته‌نیا به مه‌به‌ستی ڕه‌زامه‌ندی خوای گه‌وره ئه‌و کارانه ده‌که‌ن و به ئاشکراکردن و فیزنواندن، پاداشی خێره‌که‌یان که‌م ناکه‌نه‌وه. زۆر به‌سه‌رهاتی جۆراوجۆر گێڕدراوه‌ته‌وه که باس له ده‌ره‌نجامی باشی خه‌فی ده‌کات و خوای گه‌وره‌ش له قوڕئانی پیرۆزدا ئاوا ده‌فه‌رموێت:\n«إِنَّ الَِّذِینَ یَتلُونَ کِتَبَ اللهِ وَ أَقَامُوا الصَّلَوَهَ وَ أَنفَقُوا مِمَّا رَزَقنَهُم سِرًّا وَ عَلَانِیَهً یَرجُونَ تِجَرَهً لَّن تَبُورَ» (فاتێر:٢٩)\nواته: «به‌ڕاستی ئه‌وانه‌ی که په‌یامی خوا، قوڕئان ده‌خوێننه‌وه و نوێژه‌کانیان به چاکی ئه‌نجام داوه و له‌و ڕزق و ڕۆژی و سامانه جۆراوجۆرانه‌ی پێمان به‌خشیون، به‌خشیویانه، به نهێنی و به ئاشکرا، (به نهێنی بۆ ئه‌وه‌ی ڕیا و ڕووپامایی تێکه‌ڵ نه‌بێت، به ئاشکراش بۆ هاندانی خه‌ڵکی) ئه‌وانه به هیوای بازرگانییه‌ک ئه‌و کاره ده‌که‌ن که هه‌رگیز بێ‌هیوا و زه‌ره‌رمه‌ند نابن.»\nله تاریکایی شه‌ودا بێ‌ئه‌وه‌ی که‌س بزانێ هه‌سته و نزا بکه، چه‌نده هه‌ستێکی خۆشه، مه‌یگۆڕه‌وه به خۆشیه‌کانی دونیا. ئه‌گه‌ر چاکه‌یه‌کت کردووه له‌گه‌ڵ که‌سێک و ده‌ستی هه‌ژار و نه‌دارێکت گرتووه، لای خۆت فه‌رامۆشی بکه، ئه‌وه‌نده به‌سه که لای خوای گه‌وره تۆمار کراوه. ئه‌گه‌ر عه‌یبی که‌سێکت لایه، له نهێنخانه‌ی دڵتدا حه‌شاری بده و لای که‌س باسی مه‌که، ئه‌وه‌نده به‌سه که خوای گه‌وره له قیامه‌ت عه‌یبت داپۆشێ. \nسه‌رنج: ئه‌و سێ مۆره یا سێ پێناسه له‌گه‌ڵ ئه‌وه‌ی که هه‌رسێک ته‌واوکه‌ری یه‌کترین و پێوه‌ندییه‌کی ڕاسته‌وخۆیان هه‌یه. له‌گه‌ڵ ئه‌وه‌ش هه‌ر کامیان له جێی خۆی خاوه‌ن تایبه‌تمه‌ندییه‌کی به‌رچاون.\nهه‌رچه‌ند ته‌قی خۆی دابینکه‌ری دوو دانه‌ی دیکه‌یه. چونکه که‌سێک ته‌قی و پارێزکار بێ، ئه‌وه دڵێکی پاکیشی ده‌بێ و به‌خاتری ترس له خوا و به هیوای عه‌فووی خوا، هه‌وڵ ده‌دا هه‌موو که‌سی خۆش بوێت (مه‌به‌ست که‌سانێکی بڕاوادار و یا بێ‌بڕوایه‌ک که دژایه‌تی خوا و دینی خوا نه‌کات و به ئاشکرا زه‌ره‌ری بۆ بڕواداران نه‌بێ) و له تاوان و هه‌ڵه‌یان ببورێ و ڕق و کین وه‌لانێت. که‌سێک که پارێزکار بێت، هه‌رچی بیکات دڵسۆزانه به‌خاتری خوا ده‌یکات و بۆی گرینگ نییه که‌س ده‌سخۆشی لێبکات و سپاسی بکات، بۆیه ته‌نانه‌ت حه‌ز ده‌کات زۆرێک له عیبادات و چاکه و خێراتی به نهێنی بکات و ئه‌وه‌نده‌ی ئاشکراشی بکات، هه‌ر به خاتری خوا و بۆ هاندانی خه‌ڵکه.\nگه‌ر ئه‌و سێ مۆره له‌سه‌ر پاسپۆڕتی هه‌ر که‌سێک بدرێ، ئه‌وه چوونه به‌هه‌شتی بۆ مسۆگه‌ره. ده‌سا با هه‌وڵ بده‌یین بۆ به‌ده‌ستهێنانی ئه‌و سێ مۆره له‌سه‌ر پاسپۆڕته‌که‌مان و خۆمان به‌و سێ پێناسه قوڕئانییه بڕازێنینه‌وه. بێگومان ژیانی هه‌ردوو دونیامان ده‌ڕازێته‌وه به جوانی و ئارامی.\nئاماده‌کردن: کولسووم حه‌سه‌نزاده\nته‌قی خه‌فی نه‌قی\nبی ادبی کردن نسبت به خداوند


ئیش کە رووی ئێستە سەرەولێژە | کوردستان تایمز - Kurrdistan Times\nماوە ماوە لەو هەرێمەی خۆماندا و سەبارەت بە پرسی گرنگ و چارەنووسساز گوێمان لەوە دەبێت، کە لەنێوان خراپ و خراپتردا خراپەکەمان هەڵبژارد. هەرکاتیش مرۆڤ ناچار بوو لەنێوان خراپ و خراپتردا یەکێکیان هەڵبژێرێت و بژاردەی دیکەی لەبەردەمدا نەبن، ئەوا بە ئەگەری زۆر گرفتێکی گەورەی لە شوێنێکی هەستیارتردا هەیە. ئاشکرایە کە لە سەردەمی قەیرانەکاندا دۆخی نۆرماتیڤ و سەقامگیری بەڕێوەچوونی کۆمەڵگا، کە تێیدا رێکخستنی کۆمەڵایەتی بەگوێرەی کۆمەڵێک بەها و نۆڕمی پەسەندکراو لەلایەن زۆرینە -یان توێژی بڕیاربەدەست لە کۆمەڵگا نادیموکراتەکاندا– بەڕێوەدەچێت، دەشلەژێت و تێکدەچێت. لەو ساتانەدا یاسا و رێسای کاتیی بەگوێرەی فاکت و ئەگەرە بەردەستەکان بڕیارەکان دەدرێن و کردە کۆمەڵایەتییەکان بەرێوەدەچن.\nئەوەی ئێستا لە زۆربەی وڵاتانی جیهان و لە هەرێمەکەی خۆشماندا روودەدات، دۆخێکی نزیک لەوەی دووەمیانە. دۆخێکە سات بە سات و لەبەر رۆشنایی فاکتەکانی ئەو سات و رۆژە، بڕیارەکان دەدرێن و کەس نازانێت، هەفتەیەک یان دوو هەفتەی دیکە چی روودەدات. بەڵام سەرەڕای ئەوەش بەگوێرەی وڵات و تواناکانیان جیاوازییەکی زۆر لە چۆنێتی مامەڵەکردن لەگەڵ ئەم دۆخە لەناکاوەدا هەیە. چونکە مەودای دەستەڵات و مامەڵەی وڵاتان بە گوێرەی سیستەمە سیاسی، ئابووری و کارگێڕییەکان لە یەک جیاوازن.\nهەرێمی کوردستان ئەگەر لەڕووی سەرمایەی مرۆیی و سرووشتییەوە هەبوو بێت، لەڕووی ئەزموونی سیاسی و کارگێڕی و سەرمایەی ئابوورییەوە هێندە دارا نییە. لە کاتێکدا بە چەندین هۆکاری جیاواز، بەجێ و نابەجێ، چاوەڕوانییەکانی هاووڵاتییان بەردەوام رووی لە بەرزبوونەوەدایە.\nبا دوو نموونەی نزیک لە خۆم وەرگرین:\nهاووڵاتییەکی ئەم هەرێمە کە ساڵانێکە لە ئەڵمانیا دەژیت و بە قەولی کوردانی بەریتانیا بزنسێکی چکۆڵانەی هەیە، دوێنێ لە پۆستێکی فەیسبووکدا، بە کوردی، نووسیویەتی کە نۆرەی هاتووە بۆ داواکردنی ئەو بڕە پارەیەی دەوڵەت لەوێ بۆ خاوەنکاری پڕۆژەی بچووک تەرخانیکردووە (لە 9 تا 15 هەزار یورۆ). بێگومان کاتێک رووی ئەم گوتەیە لە خەڵکی هەرێمە، لەوانەیە ئەگەر ئێرەییپێردنیش نەبێت، لانی کەم چاوەڕوانییەکی بەم ئاڕاستەیە لای ئەم خەڵکەش لە دەستەڵاتدارانی هەرێم دروستببێت. بەبێ ئەوەی رەچاوی کۆنتێکستە ئابووریی و کارگێڕییەکان بکرێت. دەبوایە ئەم هاووڵاتییە کوردەی ئەوروپا لە پۆستەکەیدا بیشینیوسیایە، لە کاتی ئاساییدا مانگانە چەند باج دەداتە ئەو دەوڵەتەی وا لە کاتی تەنگانەدا فریای دەکەوێت. ئاشکراشە کە پەیوەندیی نێوان باجدان و بنەمای هاووڵاتیبوون دەمێکە جێی باس وخواسی شارازایانە و وا پێدەچێت، ئیدی پێویستی بە سەلماندن نەبێت.\nئەم پۆستەی فەیسبووک دیاردەیەکی ناوەڕاستی نەوەدەکانی سەدەی رابردووی بیرهێنامەوە کە دەیانگوت، خەڵک لە ئەوروپا پارە لە دیوار دەردەکات. بەڵام کەس نەیدەگوت کێ وای کردووە، ئەم پارەیە بچێتە نێو دیوارەکەوە و کێش مافی هەیە دەریکات.\nدوێنێش وەک عادەتی رۆژانی سەردەمی کۆڕۆنا دەستم دایە تەلەفونەکەم و تەلەفونی ئاشنایەکی بازرگانم کرد، لە چاکوچۆنی نەبووینەوە دەستکرا بە گلەیی و گازاندە لە قەدەغەی هاتووچۆ و وەستانی کار و کاسبی. گوایە کۆڕۆنا هێندە مەترسیدار نییە و بەڵام بەمەبەست خەڵکی لە ماڵ دەهێڵرێنەوە، بێئەوەی ئەو، خۆی گوتەنی ئەو دوو ملیۆن کەسەی، ژیانی لەسەر کاری رۆژانە بەندە، لەبەرچاو بگیرێن. نایشارمەوە، لە هەندێک لە گلەیییەکانی لەگەڵیدا هاوڕا بووم، بەڵام یەکسەریش خەیاڵم بۆ ئەوەچوو، بۆچی لای ئێمەش ئێستا وەک زۆرێک لە وڵاتان دەوڵەت لەباریدا نییە، بۆ ماوەیەکی کاتیش بێت، هاوکاری ئەم جۆرە کەسانە بکات. بەڵکو بە پێچەوانەوە خەریکە بڵێم، ئەوە دەوڵەتە چاوی لە خەڵکانێکە، هاوکاری بکەن. پێش هەموو شتێک خودی ئاشنایەکەم هاتەوە بەرچاو، وەک نموونەی هەزارانی دیکە، کە سەرەڕای کاری بازرگانییەکەی، موچەخۆری دەوڵەتیشە. ئەوەی کە چۆن و بۆچی بۆتە مووچەخۆر، لە کاتێکدا بازرگانییەکی مامناوەندی هەیە پرسێکی فرە-رەهەندە. هەم ویستوویانە بیکەنە مووچەخۆر و هەم خۆیشی ویستوویەتی. لێرەشەوە بەو ئەنجامە دەگەین، کە ئەوە بەتەنیا دەستەڵاتداران نین لەم بێدەرەتانییە بەرپرسن، بەڵکو دەستەڵاتبەسەرداکراوانیش رۆڵێکیان تێیدا هەیە، یان بە شێوەیەکی دیکە بڵێین ئەوە مۆدێلی دەستەڵات و پەیوەندییەکەیەتی، دەستەڵات، بە -لانی کەم- هەردووە جەمسەرەکەیەوە. لەسەر ئەندازەی رۆڵی هەر کامێکیان، دەکرێت بەگوێرەی جیاوازیی دیدگاکانمان بۆچوونی جیاوازیشمان هەبن.\nبۆیە، بە ئیجازەی شوکری فەزلی:\nئیش کە رووی ئێستە سەرەولێژە بڵێ بزانین چی لێدەکەی\nفکری وردی گەرەکە و ئەتۆش هەروا پینەی دەکەی


وەزارەتی شارەوانی و گەشتوگوزار دەستپێکردنى پڕۆسەى گۆڕینى سیستەمى کارکردنى ڕاگەیاند بەمەبەستى بەرزكردنەوەی ئاستی خزمەتگوزارییەكان و كەمكردنەوەی ڕۆتین.\nوەزارەتەکە لە ڕاگەیەنراوێکدا کە وێنەیەکی دەست "ناس کورد" کەوتووە (12ی نیسانی 2021) ئاماژەی بەوەکردووە، ئەمڕۆ گفتوگۆ لەسەر چۆنییەتیی دەستپێكردنی پرۆسەی گۆڕینی سیستەمی بەڕێوەبردنی تەقلیدی بۆ شێوازی سیستەمی بەڕێوەبردنی جۆری بەپێی ستانداردی (ISO 9001: 2015) كراوە.\nئامانج لەبەکارهێنانى سیستەمەکە، بەرزکردنەوەى ئاستی خزمەتگوزارییەكان، كەمكردنەوەی ڕۆتین، شەفافییەت، دەرخستنی توانای كارمەندانە. لە سیستەمەکەدا هەموو زانیارییەكی تەواوی ئەو شوێنەی سیستەمەكە بەكار دەهێنێت تۆمار دەكرێت و ئاستی كاری هەر بەشێك یان كارمەندێك دەردەخات.\nبەپێی راگەیەنراوەکە، سیستەمەکە بنەمایەكە بۆ سیستەمی یەك پەنجەرەیی و حكومەتی ئەلیكترۆنی.\nساسان عەونی، وەزیری شارەوانی و گەشتوگوزار دەڵێت، وەك قۆناغی دەستپێك، ئەم سیستەمە لەناو دیوانی وەزارەت، دەستەی گشتیی گەشتوگوزار، بەڕێوەبەرایەتیی گشتیی ئاو و ئاوەڕۆ و سەرۆكایەتیی شارەوانی هەولێر پەیڕەو دەكرێت، لە قۆناغی داهاتوودا پارێزگا و دەڤەرەكانی دیكەش پەیڕەو دەكرێت.\nوتیشى لە هەفتەی داهاتووەوە دەست بە ڕاهێنان بە كارمەندان لەسەر سیستەمەكە دەكرێت و پاش دەستكردن بە قۆناغی كۆكردنەوە و ئەپدەیتكردنی داتاكان، دەست بە كاری سیستەمەكە دەكرێت.


📕 17ی شوبات؛ لێکۆڵینەوەیەکی بەڵگەنامەیی - بەراوردکاریە پەڕتووکخانە\n📅 دەمێ تومارکرنێ Feb 16 2016 10:27AM\n👁 ئەڤ بابەتە 10,668 جار هاتیە دیتن\nمحەمەد رەئوف 2014 [ زێدە... 👁] 📕 ✖ 0 0 ✔ 99% ✍ هـ.ب. 16-2-2016 10:27:39\n📕 Brant، James.Notes of a Journey through a part of Kurdistan، in the Summer of 1838 in: Journal of the Royal Geographical Society 10 (1841) pp.341-432 پەڕتووکخانە\n📅 دەمێ تومارکرنێ Sep 5 2016 9:29PM\nThis travel report is the record of a three month [ زێدە... 👁] 📕 ✖ 0 0 ✔ 99% ✍ م.ب. 5-9-2016 21:29:14\n📕 I. KADIN ÖZGÜRLÜK KURULTAYI BELGELERİ پەڕتووکخانە\n📅 دەمێ تومارکرنێ Jan 23 2012 12:52PM\n👁 ئەڤ بابەتە 7,225 جار هاتیە دیتن\nÖzgür Kadın Hareketi [ زێدە... 👁] ✖ 📕 ✖ 0 0 ✔ 72% ✍ ر.س. 23-1-2012 12:52:08\n📅 دەمێ تومارکرنێ Sep 2 2016 9:39AM\n👁 ئەڤ بابەتە 3,249 جار هاتیە دیتن\nThe Democratic Self-Administration of Rojava Fore [ زێدە... 👁] 📕 ✖ 0 0 ✔ 99% ✍ هـ.ب. 2-9-2016 9:39:32\n📕 KURDISTAN - BINGEHA ŞARISTANIYÊ پەڕتووکخانە\n📅 دەمێ تومارکرنێ Feb 12 2012 5:30PM\nBerhevkirin: Goran Candan [ زێدە... 👁] ✖ 📕 ✖ 0 0 ✔ 74% ✍ ر.س. 12-2-2012 17:30:14\n📕 Kürdistan Devriminin Yolu - Manifesto پەڕتووکخانە\n📅 دەمێ تومارکرنێ Jan 30 2013 4:44PM\n👁 ئەڤ بابەتە 24,743 جار هاتیە دیتن\nKürdistan Devriminin Yolu - Manifesto Yazar : Abd [ زێدە... 👁] 📕 ✖ 0 0 ✔ 99% ✍ ر.س. 30-1-2013 16:44:53\n📕 PJA GENİŞLETİLMİŞ MECLİS TOPLANTISI TARTIŞMALARI پەڕتووکخانە\n📅 دەمێ تومارکرنێ Jan 23 2012 12:45PM\n👁 ئەڤ بابەتە 6,997 جار هاتیە دیتن\nÖzgür Kadın Hareketi [ زێدە... 👁] 📕 ✖ 0 0 ✔ 92% ✍ ر.س. 23-1-2012 12:45:25\n📕 The Last Free River of Mesopotamia پەڕتووکخانە\n📅 دەمێ تومارکرنێ Aug 19 2016 3:01PM\n👁 ئەڤ بابەتە 2,786 جار هاتیە دیتن\nGreater Zab River by night - Bekhme، Iraqi Kurdist [ زێدە... 👁] 📕 ✖ 0 0 ✔ 99% ✍ م.ب. 19-8-2016 15:01:22\n📕 ئاڵبومی عەلیخان، والیی قاجار لە سابڵاغ (مەهاباد)، کۆتایی 1800 و سەرەتاکانی 1900 ی زایینی پەڕتووکخانە\n📅 دەمێ تومارکرنێ Jun 12 2020 2:45PM\n👁 ئەڤ بابەتە 33,696 جار هاتیە دیتن\nئەلبوومێکی زۆر ناوازەیە.. زۆرینەی وێنەکانی سەرباس [ زێدە... 👁] 📕 ✖ 0 0 ✔ 99% ✍ هـ.ب. 12-6-2020 14:45:26\n📕 أسماء سجناء ومعتقلي سجن نقرة السلمان للأعوام 1963 / 1968 پەڕتووکخانە\n📅 دەمێ تومارکرنێ Sep 10 2015 4:49PM\n👁 ئەڤ بابەتە 7,560 جار هاتیە دیتن\n... [ زێدە... 👁] ✖ 📕 ✖ 0 0 ✔ 84% ✍ هـ.ب. 10-9-2015 16:49:33


فۆڕمی تۆمارکردنی بابەت | 13-01-2019\n$باکووری کوردستان$ - شاندێکی ئەورووپی کە سەردانی تورکیای کردووه، هەوڵی دا بچێتە زیندانی پیتی (ئە)ی #ئامەد# بۆ چاوپێکەوتن لەگەڵ #لەیلا گیوڤەن# پەرلەمانتاری پارتیی دیموکراتیی گەلان (#هەدەپە#)، بەڵام پۆلیس ڕێگری کرد. - پارێزەری #لەیلا گوڤەن# چوو بۆ زیندانی ئامەد به مەبەستی بینینی گوڤەن، بەڵام بەهۆی خراپی باری تەندروستیی لەیلا گوڤەن، نەیتوانی دیداری لەگەڵ ئەنجام بدات. - پۆلیسی تورکی داگیرکەر لە شاری ئێلح هێرشی کردە سەر خۆپیشاندانێک کە دژی گۆشەگیریی سەر #عەبدوڵڵا ئۆجەلان# سازکرابوو. پۆلیس کاندیدێکی هەدەپە بۆ هاوشارەداری ئێلح-یان دەستگیر کرد. $رۆژهەڵاتی کوردستان$ - شۆفیری لودێرێک بە ناوی مەحموودزادە فەرمانبەری ئیدارەی ڕێگاوبانی شاری مێهران لە ناوچەی قەڵاوێزان لە حاڵی دێپۆ و بارکردنی چەو و لەم، بە هۆی لێدانی مینێکی دژە تانک و تەقینەوەی ئەو مینە بە لۆدێرەکەدا، بریندار بوو. $باشووری کوردستان$ - سەدان ڕۆژنامەنووس و چالاکوانی کۆمەڵی مەدەنی و کەسایەتی و مامۆستای زانکۆ لە بانگەوازییەکدا، داوای دەستبەجێ ئازادکردنی ئه و کەسانە دەکەن، کە لە سەکۆی ئازادیی دەستگیکران و هێشتا لە زینداندان.=KTML_ImageCaption_Begin==KTML_StyleDiv=width:20%;height:20%;float:right;=KTML_ImageCaption_Target_Link=https://www.kurdipedia.org/files/relatedfiles/2018/165063/0009.JPG=KTML_ImageCaption_Title=لە مانشێتەکانی ئەمڕۆ: 13-01-2019=KTML_ImageCaption_CaptionStyle=000000=KTML_ImageCaption_Caption=لە مانشێتەکانی ئەمڕۆ: 13-01-2019=KTML_ImageCaption_End= - هاوسەرۆکی تەڤگەری ئازادیی لەبارەی دەستگیرکردنی ئەندامەکانیانەوە ڕایدەگەیەنێت، کە ئەوان داوای ئازادی ئەندامەکانیان ناکەن و دەشڵێت: دەبێت ئاسایشی سلێمانی داوای لێبوردن لە خوێنی شەهید ساکینە جانسز و هەڤاڵانی بکات. - کاتژمێر 3ی دوانیوەڕۆی ئەمڕۆ کەسوکاری ئەندامانی تەڤگەری ئازادیی و چالاکوانان، کە ڕۆژی هەینی ڕابردوو دەستگیرکران، ویستیان سەردانی گیراوەکان بکەن، بەڵام ئاسایشی سلێمانی ڕێگەی پێنەدان. - جێگری لێپرسراوی مەڵبەندی #هەولێر#ی یەکێتی رایگەیاند، هێشتا 6 ئەندامیان لەلای ئاسایشی هەولێر گیراوە و ئاسایشی هەولێریش رەتیدەکاتەوە، هیچ ئەندامێکی یەکێتی لەلای ئەوان مابێت و لەسەر پرسی سیاسی گیرابێت. - محەمەد زەریف وەزیری دەرەوەی ئێران سەردانی شاری #سلێمانی# دەکات و لەگەڵ بازرگانانی کوردستان و چەند شارێکی عێراق کۆدەبێتەوە. - محەمەد مەحمود بەرپرسی مەڵبەندی 16ی حەمرینی یەکێتیی نیشتیمانیی کوردستان رایدەگەیەنێت: دەنگۆی گەڕانەوەی هێزەکانی ئەمەریکا بۆ #خورماتوو# لە ئارادایە، بە وتەی سەرچاوەیەکیش: هێزەکانی حەشد ئاگادارکراونەتەوە فرۆکەخانەی خورماتوو چۆڵبکەن کە شوێنی هێزەکانی ئەمەریکا بووە. - پۆلیسی هەولێر ئەو دوو تۆمەتبارەی دەستگیرکرد کە لەسەر کێشەی کۆتر کوڕو باوکێکیان کوشت. - کارمەندانی کەرتی خۆبەخشی تەندروستی، ئەمڕۆ کاتژمێر 10:00، لە بەردەم نەخۆشخانەی فریاکەوتنی شاری سلێمانی، گردبوونەوەیەکی ناڕەزایەتییان بە دروشمی 'ئیتر بەسە دانەمەزراندنی کارمەندانی تەندروستی' ئەنجامدا، تێیدا لە بەیاننامەیەکدا داواکارییەکانیان خستەڕوو. کارمەندە ناڕازییەکان زۆرینەیان دەرچووی بەشە پزیشکییەکانی پەیمانگان و ژمارەیان پێنج هەزار خوێندکار دەبێت، لە سەرجەم ناوەندەکانی تەندروستی لە شارو شارۆچکەکانی هەرێمی کوردستان ماوەی پێنج ساڵە دانەمەزراون و بە خۆبەخش کار دەکەن، ئەمەش سێیەم گردبوونەوەیە کە ئەنجامی دەدەن بۆ دامەزراندنیان. - بەڕێوبەرایەتی گشتی کەشناسی و بومەلەرزەزانی هەرێمی کوردستان ئاشکرایدەکات: لە ئەمڕۆ یەکشەممەوە شەپۆلێکی بەهێزی بارینی بەفر و باران تەواوی هەرێمی کوردستان دەگرێتەوه و پێشبینیشدەکرێت تاوەکو رۆژی هەینی بەردەوام بێت. - لە سنووری پارێزگای دیالە بە تایبەتی لە ناوچە کێشە لەسەرەکانی #جەلەولا# و سەعدییە چەکدارانی #حەشدی شەعبی# دەخرێنە حاڵەتی ئامادەباشییەوە بۆ ڕێگریکردن لە گەڕانەوەی هێزەکانی ئەمەریکا بۆ سنوورەکە. $دەرەوەی کوردستان$ -هاوسەرۆکانی پارتیی دیموکراتیی گەلان (هەدەپە)؛ سامەت ئایاس لە ناوچەی زەیتینبوورنوو، حەقی جەنگیز لە ناوچەی ئوسکودار، سەلما کۆرکماز و خەلیل سالک لە ناوچەی چەکمەکۆی، دەستگیر کران. دەرکەوت کە ئایاس بە بیانووی هەبوونی بڵاوکراوە دەربارەی گۆشەگیریی سەر ئۆجالان لەنێو ئۆتۆمبێلەکەیدا، هەروەها حەقی جەنگیز بە بیانووی پۆستەرەکانی سەر بینای ناوچەی هەدەپە دەستگیر کراون. بە گوێرەی زانیارییەکان، سامەت ئایاس بۆ بنکەی ئاسایشی فاتیح لە سیرکەجی، حەقی جەنگیز بۆ ئاسایشی ناوچەی ئوسکودار، کۆرکماز و سالیک-یش بۆ بنکەی ئاسایشی ناوەندی چەکمەکۆ گوازراونەتەوە.


67872 جار خوێندراوەتەوە\nماڵپەڕێکی تایبەت بە ئامێرە ئەلکترۆنییەکان کێشەیەکی گەورەی لە مۆبایلی ئایفۆن ١٣ دا ئاشکراکردووە، کە بەشێک لە بەکارهێنەرانی ئەو جۆرە ئایفۆنەوە ئاماژەیان پێکردووە شاشەی مۆبایلەکانیان مۆر دەبێت و هیچ بەرنامەیەکی تێدا دیارنامێنێت.\nماڵپەڕی "gsmarena"ی تایبەت بە مۆبایلە زیرەکەکان رایگەیاندووە، لە تۆڕی کۆمەڵایەتی ریدیت هەندێک لە بەکارهێنەرانی ئایفۆن ١٣ ئاماژەیان بە بوونی گرفتێک کردووە لە مۆبایلەکانیان کە تەنیا گرفتەکە پەیوەندیی بەو جۆرە مۆبایلەوە هەیە و لە جۆرەکانی تردا بوونی نییە.\nیەکێک لە بەکارهێنەرای ئەو ئامێرە ئاشکرایکردووە، کاتێک سیستمی "جی پی ئێس"ی کارپێکردووە، وەک خۆی کاری نەکردووە و بە تەواوی زانیارییەکانی نەداوە، لە دوای ئەوەش ڕەنگی شاشەکە گۆڕاوە بۆ مۆر.\nیەکێکی تر لە بەکارهێنەرانی ئەو جۆرە ئایفۆنە رایگەیاندووە، پاتری ئایفۆن ١٣ بەشێوەیەکی ئاسایی کار ناکات، مۆبایلەکە جام دەبێت و دەگۆڕێت بۆ رەنگی مۆر.\nماڵپەڕی ریدیت روونیکردووەتەوە، هەندێک لە بەکارهێنەرانی ئایفۆن ١٣ هەوڵیانداوە مۆبایلەکانیان لە ڕێگەی کۆمپانیای ئەپڵەوە بگۆڕنەوە، بەڵام بەبیانووی ئەوەی ئامێرەکە هیچ کێشەیەکی تێدا نییە کۆمپانیاکە مۆبایلەکانی نەگۆڕیوەتەوە.


له‌لایه‌ن: ئاکام ئەکرەم - به‌روار: 2021-02-19-22:42:00 - کۆدی بابەت: 2408\nئەم قۆناغە لەو کاتەوە دەستپێدەکات، کە ڕژێمی پاشایەتی لە ١٤ی تەمووزی ١٩٥٨ هەرەسی هێنا و بۆ یەکەمجار سیستەمی کۆماری لە عێراق ڕاگەیەندرا. هەرچەندە ئەم شۆڕشە لە سەرەتادا زۆربەی گەلانی عێراق پشتگیریان لێکرد. هەڵوێستی عەبدولکەریم قاسم بەرامبەر کورد ئرێنی بوو، بانگهێشتی سەرکردە کوردە دوورخراوەکانی کردەوە بۆ عێراق، بە تایبەتی بارزانی. لە (٦/١٠/١٩٥٨)، مستەگا بارزانی لە لایەن عەبدولکەریم قاسم بە گەرمی پێشوازی لێکرا، کە بەرامبەردا مستەفا بارزانی تەواوی توانای خۆی و پارتەکەی بۆ شۆڕشی (١٤ی تەمووز) دەربڕی. بە تایبەتی کە دەستوری کاتی کۆماری عێراق، لە مادەی سێیەمدا ئاماژە بەوە دەکات، کورد و عەرەب، لەو نیشتمانەی ناوی عێراقە هاوبەشن. بەڵام رۆژگارەکانی دواتر دەریانخست، هەڵوێستی نەگۆڕی ڕژێمی سیاسی عێراق لە بەرامبەر کێشەی کورد بەهەر ئەو سیاسەتەیە کە پێشتر لە رێگاری بە عەرەبکردن و ڕاگواستنی دانیشتوانی کورد پەیڕەو دەکرا.\nلە دوای سەرکەوتنی شۆڕش بە ماوەیەکی کورت (زعیم نازم تەبەقچەلی)، وەک سەرکردەی فریقەی دووی سوپای عێراق دیاکرا، بارەگاکەی لە کەرکوک بوو، کە سەرپەرشتی هێزی سوپای عێراق لە باکوور دەکرد. لەم ماوەیەدا ڕۆڵێکی بەرچاوی بینی لە بەعەرەبکردنی ناوچە کوردییەکان، بە تایبەتی لە شاری کەرکوک. سەربارەت بە مادەی سێی دەستوری کاتی عێراق، کە دان بە مافی کوردەکان دادەنێ، بە تەواوتی فەرامۆش کرا. ئەمە سەرەڕای ئەوەی هەر بڕگەی دووەم لە هەمان دەستور بە تەواوەتی دژی مادەی سێیەمە، کە دەڵێت:\n(عێراق بەشێكە لە نەتەوەی عەرەب). لە درێژە پێدانی سیاسەتی بەعەرەبکردنی ناوچە کوردییەکان، دەسەڵاتدارانی عێراق دەستیانکرد بە دابەشکردنی زەوی بەسەر عەشیرەتە کۆچەرییە عەرەبەکان، بە تایبەتی نیشتەجێکردنی ژمارەیەکی زۆر لە خێڵە کۆچەرییە عەرەبەکانی ناوچەوی جەزیرە. لە ساڵی (١٩٦٠) ناحیەی ڕەبیعە دروستکرا و (١٦) ئاوایی بۆ عەرەبەکان کرایەوە. لە تەلەعفر (١٢) و لە شەنگال (١٥)، لە ناحیەی عەتبە(٨) ئاوایی بۆ عەرەبەکان کرایەوە. جێی ئاماژە پێدانە هەر لەم قۆناغەدا چەند گۆڕانکارییەکی کارگێڕی بەسەر چەند ناوچەیەکی زۆرینەی کورد هێنرا، کە بە مەبەستی شێواندنی دیمۆگرافیای شارە کوردییەکان بوو.\nلە ساڵی (١٩٦٢) قەزای حەویجە پێکهێنرا، لە ڕووی هاوکێشەی دیمۆگرافییەوە (٪١٧)ی دانیشتوانی قەزاکە خێڵە عەرەبیەکان بوون، کە پێشتر لەو ناوچەیە نیشتەجێکرابوون.\nبابه‌ته په‌یوه‌ندیداره‌كان به : قۆناغی ڕاگواستنی کورد لە سەردەمی کۆماری لە عێراق


Monday, 08.30.2021, 15:28\nدوای رووخانی دەسەڵاتی تالیبان لە ساڵی ٢٠٠١دا، بەمەبەستی دژایەتی کردنی ئەمریکا، ئێران پەیوەندی لەگەڵ ئەو گروپەدا راگرتوە و ئەو پەیوەندییانەش بەرز و نزمی هەبووە. لەم ساڵانەی دواییەدا پەیوەندییەکانیان چوە ئاستێکی دیکەوە. بەجۆرێک کە دەسەڵاتدارانی رژیمی ئێران بەئاشکرا باسیان لێوەدەکرد!!! لە ئێستاشدا کە تالیبان گەڕاوەتە سەردەور، بەجۆرێک خۆشحاڵی لە کۆماری ئیسلامییەوە دەبیندرێت و بە شکستی ئەمریکای دەزانن و کیسەیان هەڵدوریوە تا بەڵکوو بتوانن سیم خاردارێکی دیکەی لە دوری خۆیان و لە دژی ئەمریکا پێک بهێنن!\nکۆماری ئیسلامی و تالییان رەنگە لە هەندێ تاکتیکدا یەکبگرن، بەڵام لە رووی باوەڕمەندییەوە جیاوازییان زۆرە و من نامەوێ بچمە ناو ئەو باسەوە. کۆماری ئیسلامی یەک شتی فەرامۆش کردوە. ئەویش هاوسنووری نێوان سوننەکانی رۆژهەڵاتی ئێرانە لەگەڵ تالیبان کە بە توندی دژی کۆماری ئیسلامین و لە ساڵانی رابردوودا بە سەدان و بگرە هەزاران لەوان تەڤلی گروپی تالیبان بوونە و پەروەردەیان بینیوە و بە خوێنی سەری کۆماری ئیسلامیش تینوون. بەشداری ئەمانە تەنیا بۆ رووخاندنی دەسەڵاتی ئەفغانستان نەبوە و نییە. ئەوان دەیانەوێ هەمان تەجروبەش بۆ ئێران بگوازنەوە و چاوەڕوانیان لە تالیبانیش ئەوەیە کە هاوکاریان بێت. ئەگەر تالیبان هاوکارییان بکات (ئەگەر بە شێوەی ئاشکراش نەبێت)، کێشەی جیدی بۆ ئێران دروست دەکەن. ئەگەر هاوکارییان نەکات، دەبنە سەر ئێشە بۆ تالیبان و هاوکات بۆ ئێران و دەتوانن سنوورەکانی بۆ هەردوو لا نائارام بکەن.\nپاکستان چاوگ و پێکهێنەری سەرەکی تالیبانە (لە رووی جوگرافییەوە زۆرتر مەبەستمە. دەوری ئەمریکام لەو بارەوە فەرامۆش نەکردوە). گەلی ئەفغانستان، پاکستان بە یەکێک لە وێرانکەرانی سەرەکی وڵاتەکەی خۆیان دەزانن. دەوڵەتی پاکستان تا ئێستا وەکوو زەرفێک بۆ بەتاڵ کردنەوەی جم و جۆڵەکانی تالیبانی وڵاتەکەی خۆی، لە تالیبانی ئەفغانستان کەڵکی وەرگرتوە. ئێستا کە تالیبانی ئەفغانستان سەرکەوتوە، بێگومان تالیبانی پاکستانیش دەیەوێ لە پاکستان دەسەڵات بەدەستەوە بگرێت. ئەمە دەتوانێ لە داهاتوودا گرفتی جیدی بۆ پاکستان دروست بکات.\nبەشێک لە شرۆڤەکارانی سیاسی پیان وایە کە سەرکەوتنی تالیبان لە ئەفغانستان بە قازانجی چینە و چین لە ئێستاوە تالیبان بە رەسمییەت دەناسێت. باس لەوەش دەکەن کە ئەفغانستان کانگای دەوڵەمەندی لیتیۆمی هەیە کە بۆ باتری سەیارە بە کار دێت و چین دەیەوێ لە کۆنترۆڵی ئەودا بێت. هەروەها چین دەیەوێ بۆ ئاواکردنەوەی رێگای ئاوریشمی تازە، تالیبان بخاتە بن کۆنترۆڵی خۆیەوە. دیسان لێرەش یەک شت فەرامۆش کراوە. ئەویش بەشداری ئویغوورەکانی چینە لە ریزەکانی تالیباندا. ئەمانە خاوەن بیر و باوەڕێکی توندڕەوی ئیسلامین کە بەشێک لە هۆکارەکەی دەگەڕێتەوە بۆ سەرکوتیان لە لایەن دەوڵەتی چینەوە. ئەمانیش هاوشێوەی تالیبانی پاکستان و بەلووچە سونییەکانی ئێران، دەیانەوێ تالیبان هاوکاریان بێت لە چین تا بتوانن تەعبیر لە بوونی خۆیان بکەن. ئەمەش دەتوانێ کێشە بۆ چین دروست بکات.\nکۆتا قسە، ئایا تالیبان هاوکاری ئەو لایەنانە دەکات بۆ گەیشتن بە ئامانجەکانیان؟! ئایا تالیبان وەکوو کارتێکی گوشار ئەمانە بە کار دەهێنێت بۆ ئیمتیاز وەرگرتن لە دەوڵەتانی ناوچەکە؟! و ئەوانیش بەو قەناعەتە دەگەن کە لە ئێستادا بوون و پاراستنی ئەمارەتێکی ئیسلامی ئەولەویەتی هەیە بەسەر ئەو ریسکانەدا. یان نەخێر ئەو لایەنانە سوور دەبن لە سەر داخوازییەکانیان و لە داهاتوودا هەم کێشە بۆ تالیبان و هەم دەوڵەتانی ناوچەکەش دروست دەکەن؟! چاوەڕوان دەکەین بزانین ئاراستەکان بەرەو کوێ دەڕوات. ناوچەکەش گۆڕانکاری جیدی بەخۆیەوە دەبینێت.


ژمارەی تووشبوونی نوێ بەکۆڤید-19 لەسەر ئاستی جیهان لەیەک ڕۆژدا لەهیندستان تۆمار دەکرێت\nنیودلهی – لەسەرئاستی جیهان هیندستان ژمارەی تووشبوونی نوێی لەیەک ڕۆژدا بەکۆڤید-19 تۆمارکرد و وڵاتەیەکگرتوەکانی ئەمریکا دەستبەجێ یارمەتی بۆ ئەو ووڵاتە دەنێرێت.\nژمارەی تووشبوونەکان لە 24 کاتژمێردا گەشتە 349،691 کەس، بۆ هەفتەیەکە ژمارەی تووشبوونی بەرز لەهیندستان تۆمار دەکرێت، دوای تەواوبوونی ئۆکسجین نەخۆشخانەکانی نیودلهی و سەرانسەری هیندستان نەخۆشەکان بۆ ماڵی خۆیان دەنێردرێنەوە.\nوەزیری دەرەوەی ئەمریکا ئەنتۆنی بلینکین لەتویتەر بڵاویکردەوە و ووتی " لەم بڵاوبوونەوە ترسناکەی کۆڤید-19دا دڵمان لای گەلی هیندستانە ، بەزووترین کات یارمەتی دەگەێنینە گەڵی هیندستان و کارمەندانی تەندروستیی ماندونەناسی هیندستان".\nبەهۆی بڕیارەکانی ڕاگرتنی هەناردەکەردنی ڤاکسین و پێداویستی تەندروستی ئەوەی یاسای بەرهەمی بەرگری و قەدەغەکردنی هاناردەی ئەمریکا لەمانگی 2دا پەسەندی کرد، لە هیندستان وڵاتەیەکگرتوەکان ڕوبوڕوی ڕەخنە بوویەوە.\nپەیمانگای ڤاکسین لە هیندستان کە گەورە بەرهەمهێنەری ڤاکسینە لەجیهاندا داوای لە سەرۆکی ئەمریکا جۆ بایدن کرد، ئابڵوقەی دانراو لەسەر هەناردەی پێدوایستی تەندروستی لەوڵاتەیەکگرتوەکان ئەوەی پێویستە بۆ دروستکردنی ڤاکسینی (ئسترازینیکا) هەڵگرێت.\nهەروەها کەسانی کە وەک ئەندامی کۆنگرسی ئەمریکا راجا کریشنا مۆرسی، داوای لە بەریوبەرایەتی بایدن کرد بەزووترین کات ئەو ڤاکسینانەی لەئەمباردا هەڵگیراون ڕەوانەی هیندستان بکرێت.\nووتی "کاتێک خەڵکی لەهیندستان یان لەهەر جێگایەکی جیهان پێویستیان بە ڤاکسین دەبێت ناکرێت ڤاکسین لە ئەمباردا دابنرێت، دەبێت بەزووترین کات بنێردرێت بۆ پاراستنی گیانی مرۆڤەکان".\nئامارەکانی وەزارەتی تەندروستی دەردەخات ژمارەی تووشبوونی گشتی لە هیندستان گەشتۆتە 16.96 ملێۆن. تائیستا گیان لەدەستدان گەشتۆتە 192،311 .\nلەمانگی ڕابردوودا تووشبوونی ڕۆژانە بە ڕێژەی 8% بەرزبۆتەوە و\nڕێژەی مردن 10%،بەڵام شارەزایانی تەندروستی دەڵێن لەوانیە ژمارەی گیان لەدەستدان لەوەزیاتر بێت و بنکە تەندروستیەکان لێی ئاگەدار نەکرابن.\nپەیامنێرانی ڕۆیتەر دەڵێن خەڵکی خۆیان پوتڵی ئۆکسجین و قەرەوێڵەیان دەگواستە دەرەوەی نەخۆشخانەکان و داوایەکی زۆر هەیە لەنەخۆشخانەکان بۆ وەرگرتنی نەخۆش.\nڕۆژنامەی ئندیان ئیکسپرس ئامارێکی حکومەتی بڵاوکردەوە دەڵێت پێشبینی دەکرێت بەرزبوونەوەی ژمارەی تووشبوون لەمانگی 5دا هەڵکشێت و رۆژانە بگاتە نیوملیۆن تووشبوون.\nکۆمپانیای سپەیس ئێکس کەپسولی دوبارە بەکارهاتووی ناردەوە بۆ بنکەی ئاسمانی\n4 ئاسمان گەڕ لە 3 وڵاتەوە کەپسولێکی دوبارە بەکارهاتویان گەیاندەوە بنکەی ئاسمانی نێودەوڵەتی.\nهەڵدانی ڕۆژی هەینی ڕابردوو یەکەم کەڕەت بوو مووشەکێک و کەپسولێکی بەکارهاتوو لەگەڵ تیمێکی ئاسمانگەڕان بگەڕێتەوە بۆ ئاسمان و بنکەی نێودەوڵەتی، بەپێی گرێبەستێک بەبڕی ملیارەها دۆلار لەگەڵ ئاژانسی ناسا ئەمە سیهەم کەڕەتە سپەیس ئێکس مرۆڤ بنێرێت بۆ بنکەی ئاسمانی.\nناسا ڕایگەیاند، دوای هەڵدانی لەڕۆژی هەینیدا لەناوەندی ئاسمانی کەنەدی لە فلۆریدا کەپسولەکە ڕۆژی شەممە لەبنکەی ئاسمانی لەخولگە جێگیرکرا.\nدوبارە بەکارهێنانەوەی مووشەک تێچوونی بەرنامەی واڵای کەم دەکاتەوە.\nسپەیس ئێکس کۆمپانیایەکە لەدامەرزاندنی کاردار و بازرگان ئیلۆن ماسک.\nچین هەنگاو بەرەو سیستەمی بەرگری هەسارەکان دەنێت\nگەورە بەرپرسی ئاژانسی وڵاتی چین شانگ کیجیان ووتی "چین گفتووگۆ دەکات لەسەر بنیاتنانی سیستەمی بەرگری دژ بە هەسارەۆکەکانی لە زەویەوە نزیکن، لەکاتێکدا وڵاتەکە خواستە ئاسمانیەکانی بۆ داهاتوویەکی دوور چڕدەکاتەوە.\nلەووتەکەیدا لەئاهەنگێکدا بەبۆنەی ڕۆژی واڵای چین لە شاری نانجینگ لەڕۆژهەڵات، کیجیان سەرۆکی بەرێوبەرایەتی واڵایی نیشتمانی چین وەردەکاری زیاتری ئاشکرانەکرد.\nچین بەمەبەستی دامەزراندنی بەرنامەیەک بتوانێت ساڵانە هەزاران کەشتی واڵای بکات و دەیان هەزار تەن لەکەلوپەل و مرۆڤ بگوازێتەوە بەهاتنی ساڵی 2045، لەمساڵانەی دوایدا گرنگی بە زانستی واڵایی داوە.\nئاژانسی واڵایی ئەوروپا ساڵی پار گرێبەستی بە بڕی 156 ملێۆن دۆلار لەگەڵ چین مۆرکرد، بۆ بنیاتنانی کەشتیەکی وڵایی بۆ پرۆژەیەکی هاوبەش لەگەڵ ئاژانسی ناسا بۆ توێژینەوە لەسەر چۆنێتی لادانی هاسارۆکەیەک بەئاراستەی دوور لەزەوی.\nئاژانسی هەواڵی نوێی چین (شینخوا) لەزاری (یەی بەیژیان) لەئەکادیمیای زانستی چین بڵاویکردەوە کە چین لەهەنگاودایە بەرەو ئەرکی ناردن و نیشتنەوەی کەشتیەک لەسەر هاسارۆکەیەک نزیک لەزەویەوە بۆ کۆکردنەوەی نموونەی خاک و پێکهاتەکەی، پاشان گەڕانەوەیان بە کەبسولێک بۆ زەوی.\nیی ووتیشی ئەرکەکە تا تەواوبوونی نزیکەی 10 ساڵی پێدەچێت. مانگی ڕابردوو چین و ڕوسیا ڕێکەوتنێکی تێگەیشتنیان مۆرکرد بۆ دامەزراندنی بنکەی توێژینەوەی نێودەوڵەتی لەخوولگەی مانگدا.\nبەرنامەی زانست و تەکنەلۆجیا 26-04-2021


ئاگاداری/بۆ سه‌رجه‌م شانۆ کارانی کورد – Denegkan\nئاگاداری/بۆ سه‌رجه‌م شانۆ کارانی کورد\nbydengekan\tJune 1, 2009\tشانۆ\nبۆ یه‌که‌مین جارو له هه‌لومه‌رجێکی تایبه‌تدا که شانۆی کوردی له تاراوگه‌دا له‌گه‌ڵیدا ڕوو به‌ڕووه. ناوه‌ندی هونه‌ری کوردی له له‌نده‌ن هه‌ڵده‌ستێت به سازدانی ڤیستیڤاڵێکی شانۆیی له ڕۆژه‌کانی 4،5،6،/09/2009.\nبۆئه‌م مه‌به‌سته‌ش سه‌رجه‌م شانۆ کاران ئاگادار ده‌که‌ینه‌وه بۆ به‌شداری کردنیان له م ڤیستیڤاڵه‌دا به کاری شانۆیی یان کۆڕوو سیمیناری تایبه‌ت له‌سه‌ر شانۆ.\nتکا ….. له هونه‌رمه‌ندان ده‌که‌ین بۆ ناردنی بابه‌تاکانیان له‌کاتی دیاری کراودا واته 01/06 بۆ 30/06 په‌یوه‌ندیمان پێوه‌بکه‌ن.\nبۆ زانیاری زیاترو ناردنی بابه‌ت ده‌توانن په‌یوه‌ندی بکه‌ن به‌م ژماره ته‌له‌فۆن و ئه‌دره‌س ئیمیلانه‌وه.\nله‌گه‌ڵ ڕێزو سوپاسی / ناوه‌ندی هونه‌ری کوردی له له‌نده‌ن\nئاوات عوسمان / 00447595666256awat75@hotmail.com شه‌ماڵ عه‌به‌ڕه‌ش/00447783787697s.abarash@live.nl\nسه‌لام مه‌جید/0044783827279 salamm76@hotmail.co.uk\nPrevious له‌وه زیاتر مه‌یكوژه…….هه‌ردی شه‌فیق\nNext ئه‌گه‌ردیبه‌یتیشان سازكرد ئه‌ی كێ داوه‌ر بیت؟


کلیلی تەمەنی د. محمد ئەمین هەورامانی دەبەخشرێتە زانکۆی هەڵەبجە - زانکۆی هەڵەبجە\nکلیلی تەمەنی د. محمد ئەمین هەورامانی دەبەخشرێتە زانکۆی هەڵەبجە\nزانکۆی هەڵەبجە - چالاکییەکان - کلیلی تەمەنی د. محمد ئەمین هەورامانی دەبەخشرێتە زانکۆی هەڵەبجە\nسەر لەبەیانی ئەمڕۆیەک شەممە ڕێکەوتی ١/ ١٢ /٢٠١٩ بە ئامادەبونی بەرێز پ .ی .د. ئامانج عبدللە سعید نوێنەری وەزیری خوێندنی باڵا و راوێژکاری وەزیری خوێندنی باڵا و بەرێز ئەیوب رۆستەم نوێنەری وەزیری رۆشنبیری و پ.ی.د.مهاباد کامل عبداللە سەرۆکی زانکۆی هەڵەبجە و یاریدەدەرانی سەرۆکی زانکۆ و ئەندامانی ئەنجومەنی زانکۆ و خێزان و بنەماڵەی سەربەرزی مامۆستای گەورە د. محمد ئەمین هەورامانی و نوێنەری وەزیری ڕۆشنبیری و بەڕێوەبەری ناحیەی بیارە و چەند کەسایەتیەکی ناوچەی هەورامان و سەرجەم نوێنەرانی حزبی و حکومی لە ناحیەی بیارە مەراسیمێکی بەرزو شایستە بۆ ساڵیادی کۆچی مامۆستای گەورە د.محمد ئەمین هەورامانی بەڕێوەچوو ، لەمەراسیمەکەدا سەرەتا چەند خولەکێک هەمووان بە بێ دەنگی وەستان.\nپاشان ووتاری سەرۆکایەتی زانکۆی هەڵەبجە لەلایەن پ.ی.د. مهاباد کامل عبداللە سەرۆکی زانکۆ خوێنرایەوە ، دواتر ووتاری نوێنەری وەزیری خوێندنی باڵا و راوێژکاری وەزیری خوێندنی باڵا لەلایەن پ .ی .د. ئامانج عبدللە سعید خوێنرایەوە ، هەر لەمەراسیمەکەدا ووتاری نوێنەری وەزارەتی ڕۆشنبیری و پارێزەری د. محمد ئەمین هەورامانی خوێندرایەوە ، لەکۆتاییدا ووتاری بنەماڵەی سەربەرزی کۆچکردوو لەلایەن بەڕێز کاک ناصح هەورامی خوێنرایەوە.\nپاش کۆتایی هاتن بە مەراسیمەکە سەردانی سەنتەری ڕۆشنبیری کۆچکردوو د. محمد ئەمین هەورامانی و ماڵەکەی بەڕێزیان کرا کە وەک دیاریەک پێشکەش بە زانکۆی هەڵەبجەی کردبوو لە ماوەی ڕابردوودا .\nخوالێخۆش بوو هەر لەماڵەکەیدا بەخاک سپێردراوە ئامادەبووان سەردانی ئارامگای خوالێخۆشبوویان کردوو فاتیحە خوێنرا بۆ ڕۆحی بەرزە فڕی د. محمد ئەمین هەورامانی.


جیاوازیی نێوان پێداچوونەوەکانی «لێدوانی بەکارھێنەر:Calak/ئەرشیڤی ٦» - ویکیپیدیا، ئینسایکڵۆپیدیای ئازاد\nجیاوازیی نێوان پێداچوونەوەکانی «لێدوانی بەکارھێنەر:Calak/ئەرشیڤی ٦»\nلێدوانی بەکارھێنەر:Calak/ئەرشیڤی ٦ (دەستکاری)\nوەک پێداچوونەوەی ٢١:٠٩، ٨ی حوزەیرانی ٢٠١٤\n٣٨٨ بایت زیاد کرا ، ٧ years ago\nوەک پێداچوونەوەی ١١:٢٠، ٥ی حوزەیرانی ٢٠١٤ (دەستکاری)\nMogoeilor (لێدوان | بەشدارییەکان)\n(←پرسیار: بەشی نوێ)\nوەک پێداچوونەوەی ٢١:٠٩، ٨ی حوزەیرانی ٢٠١٤ (دەستکاری) (پووچەڵکردنەوە)\nAra Qadir (لێدوان | بەشدارییەکان)\nسڵاو کاک چالاک. خۆشحاڵم ئەبینم تا ئێستاش چالاکیت ماوە. دەمێکە دوورکەوتوومەتەوە، جا نازانم ئێستا زمانەکان چۆن زیاد ئەکرێن ئەگەر لە پەڕەکەدا بۆی زیاد نەکرێ؟ سوپاس --[[بەکارھێنەر:Ara Qadir|Ara Qadir]] ([[لێدوانی بەکارھێنەر:Ara Qadir|لێدوان]]) ١٨:١٩، ٣١ی ئایاری ٢٠١٤ (UTC)\n:سڵاو کاک ئارا منیش خۆشحاڵم دووبارە ناوت دەبینمەوە. جارێ ماوین تا کەی خوا دەزانێ. بۆ زیادکردنی بەستەری زمان (نێواویکی) لە لای ڕاستی پەڕەکە جا لە ژێر ژێرەوە نووسراوە «بەستەرەکان زیاد بکە»، کرتەی لەسەر بکە. پنجەرەیەک دەکرێتەوە و لەوێدا دەبێ ناوی زمان و ھەروەھا وتارەکە لە ویکییەکانی تر بنووسی. بۆ نموونە بۆ وتاری دەست بۆ زمان بنووسی English و بۆ وتارەکەش بنووسی Hand. ئەو جار لەسەر «بەستەر بدە بۆ پەڕە» کرتە بکە و لە پەنجەرەی دوایی ئەگەر ھەموو شتێک دروست بوو پشتداری بکەرەوە. ھەموو بەستەرکان خۆیان زیاد دەبن. ھەر پرسیارێکی ترت ھەبوو لە خزمەتتدام. بژیت و بەردەوام بیت.--[[بەکارھێنەر:Calak|'''چالاک''']] [[لێدوانی بەکارھێنەر:Calak|'''وتووێژ''']] ١٨:٣٣، ٣١ی ئایاری ٢٠١٤ (UTC)\n::سوپاس کاک چالاک، ئەوەم دیبوو بەس وامزانی پێویستە تاک بە تاک زمانەکان زیادبکرێن. گەر وابێت زۆر باشە. دەستخۆش بۆ وەڵامەکەت. [[بەکارھێنەر:Ara Qadir|Ara Qadir]] ([[لێدوانی بەکارھێنەر:Ara Qadir|لێدوان]]) ٢١:٠٩، ٨ی حوزەیرانی ٢٠١٤ (UTC)\n== ایمیل ==\nوەرگیراو لە «https://ckb.wikipedia.org/wiki/تایبەت:MobileDiff/406891»


تەبارەك عەلی: گرفتی سەرەكی گۆڕەپان و مەیدان نەبوونی راهێنەری پسپۆرە\nتەبارەك عەلی یەكێكە لە كچە وەرزشكارە دیارەكانی كەركوك لە یاری گۆڕەپان و مەیداندا، لە دیدارێكیدا لەگەڵ لاپەڕەی وەرزشی ( هەواڵ)دا تیشك دەخاتە سەر ژیانی وەرزشی خۆی و ئاماژە بەوەشدەكات:” گرفتی سەرەكییان نەبوونی راهێنەری بە ئەزموون و پسپۆرە .\n*تەبارەك كێیە ؟\n- ناوم تەبارەك عەلی-ـە و تەمەنم 18 ساڵەو خوێندكاری كۆلێژی پەروەردەی وەرزشی زانكۆی كەركوكم .\n*دەستپێكت لە وەرزشدا چۆن و كەی بوو ؟\n- ژیانی وەرزشیم لە 2014 بە یاریی تۆپی باسكە دەستپێكردو هەڵبژێردرام بۆ هەڵبژاردەی پەروەردەی عێراق، كە پلەی یەكەمی پاڵەوانێتی وڵاتانی كەنداوی بەدەستهێنا ، بەڵام لە 2017 رووم كردە یارییەكانی گۆڕەپان و مەیدان .\n*كێن ئەو كەسانەی كە كاریگەرییان هەبووە بۆ سەركەوتنت لە وەرزشدا ؟\n- بێگومان بۆ كچە وەرزشكار پاڵپشتی خانەوادە زۆر گرنگە، منیش خانەوادەكەم كە وەرزشكارن هانیاندام و وەرزشیان لە لام خۆشەویست كرد.\n* دەستكەوتە وەرزشیەكانت چین؟\n- ماوەیەكی كەمە رووم لە یارییەكانی گۆڕەپان و مەیدان كردووە بە تایبەتی یارییەكانی هەڵدانی ڕم و قورسایی لەگەڵ دەستكەوتە وەرزشیەكانم زۆر باشن و لە دوایین پاڵەوانێتی یانەكانی عێراق لە هەڵدانی ڕم و قورسایی پلەی دووەم بەدەستهێناوە و لە سەر ئاستی زانكۆكانی عێراقیش لە هەڵدانی ڕم پلەی سێهەم و لە هەڵدانی قورسایی پلەی دووەمم بەدەستهیناوە .\n* وەكو كچە وەرزشكارێك چۆن دەڕوانیتە وەرزش بە گشتی ؟\n- بە قەبارەی ئەوەی جیهانێكی جوانە بە هەمانشێوە گرفتی تێدایە بە تایبەتی بۆ كچان بە چەندین هۆكار بە تایبەتی ئێمە لە كۆمەڵگایەكی رۆژ هەڵاتین .\n* لەكاروانی وەرزشیتدا رووبەڕووی هیچ گرفتێك بوویتەتەوە ؟\n- وەكو وتم ئێمە لە كۆمەڵگایەكی رۆژهەڵاتین، بێگومان تووشی ناڕەحەتی و قسەی ناشیرین بوومەتەوە بە هۆی تێڕوانینی كۆمەڵگا بۆ كچانی وەرزشكار .\n* گرفتەكانی بەردەم گەشەكردنی یارییەكانی گۆڕەپان و مەیدانی كەركوك چین ؟\n- لە راستێدا لە كەركوك چەند گرفتێكمان هەیە وەكو نەبوونی راهێنەری خاوەن ئەزمون و پسپۆرە لە یارییە جیاجیاكانی گۆڕەپان و مەیدان، راهێنەرمان هەیە، بەڵام لەسەر ئاستی ناوخۆیی و سنوردارن .\n 1418 جار بینراوه\n3/31/2018 9:04:00 PM


سەرۆکی ئەمریکا، دۆناڵد ترەمپ: ''ئەم هەفتەیە حکوومەتێکی نوێ سوێند دەخوات و دەست بە کار دەبێت و، ئێمە نزای بۆ دەکەین سەرکەوتووبێت لە پاراستنی ئاسایش و خۆشگوزەرانی ئەمریکا''.\nسەرۆکی ئەمریکا، دۆناڵد ترەمپ، لە گوتاری ماڵئاواییدا رایگەیاند ''ئەم هەفتەیە حکوومەتێکی نوێ سوێند دەخوات و دەست بە کار دەبێت و، ئێمە نزای بۆ دەکەین سەرکەوتووبێت لە پاراستنی ئاسایش و خۆشگوزەرانی ئەمریکا''.\nپێش چەند کاتژمێرێک لە بەڕێوەچوونی رێوڕەسمی سوێندخواردنی سەرۆکی هەڵبژێردراوی ئەمریکا، جۆ بایدن، ترەمپ گوتاری ماڵئاوایی پێشکەش کرد.\nترەمپ کە پێشتر ئەنجامی هەڵبژاردنەکەی بە فێڵ دادەنا، لە گوتارەکەیدا رایگەیاند ''ئەم هەفتەیە حکوومەتێکی نوێ سوێند دەخوات و دەست بە کار دەبێت و، ئێمە نزای بۆ دەکەین سەرکەوتووبێت لە پاراستنی ئاسایش و خۆشگوزەرانی ئەمریکا''.\nلە گوتارەکەیدا ترەمپ باسی لە هەڵکوتانە سەر کۆنگرێسی کرد لە شەشی کانوونی دووەمدا و، گوتى: ''بە هۆی ئەو هێرشەی کرایە سەر کۆنگرێسمان هەموو ئەمریکییەکانی ترساند. توندوتیژی سیاسی، هێرشێکە کراوەتە سەر هەموو شتێ کە وەک گەلی ئەمریکا گرنگیی پێدەدەین. ئەوە هەرگیز پەسەند نییە. ئێستا دەبێت لە دەوری بەها هاوبەشەکانمان کۆببینەوە و چارەنووسی هاوبەشمان دروست بکەین''.\nترەمپ ئەوەی وەبیرهێنایەوە پێش چوار ساڵ لەمەوبەر وەک کەسێک کە پێشتر لە سیاسەتدا نەبووە هەڵبژاردنەکانی بردووەتەوە و هاتووەتە واشنتۆن و، گوتيشی: ''ژیانی پێشترم لەدوای خۆم جێهێشت و، هەنگاوم بۆ گۆڕەپانێکی زۆر سەخت نا. ئەو گۆڕەپانە خاوەنی توانایەکی زۆرە ئەگەر بەشێوەیەکی رێک بەڕێوەببرێت''.\nسەرۆکی ئەمریکا ترەمپ، باسی لەوە کرد کە لە قۆناغی پەتای ڤایرۆسی کۆرۆنای نوێدا ئەمریکا کاری باشی کردووە، کارەکانی پێکوتەی بە ''موعجیزە پزیشکی'' ناوزەند کرد.\nترەمپ باسی لەوە کرد کە وەک سەرۆک هەمیشە بەرژەوەندییەکانی ئەمریکا کاری لەپێشینەی بووە و، گوتی: ''تا ئام کاتە لە دووی ئاسانترین رێگا نەبووم، لە راستییدا ئەگەر تەماشاکەن ئەمە قورسترینیان بوو. لانی کەم رێگاکانی رەخنەگرتنیشم هەڵنەبژارد. شەڕی زۆر سەختم کرد، بژاردەی زۆر سەختم هەڵبژارد، لەبەرئەوەی ئێوە منتان بۆ ئەوە هەڵبژارد''.\nترەمپ ئەوەشی خستەڕوو کە ئازادی رادەربڕین یەکێکە لە بەردە گرنگەکانی بناغەی وڵات و، رایگەیاند ''ئەگەر بیرمان بچێت کە کێین و چۆن گەیشتووینەتە ئێرە ئەو کات رێگە دەدەین بە گوشاری سیاسیی و کەسەکان بکرێنە لیستی رەشەوە. ئەوە نایەت بە عەقڵدا. هەڵگرتنی دۆخی ئازادی و مشتومڕی کراوە پێشێلکاریە بەرامبەر بەها سەرەکیيەکان و نەریتەکانمان''.\nدۆناڵد ترەمپ باسی لەوەیش کرد کە لە سەردەمی چوار ساڵی سەرۆکایەتیەکەدا، تاک لایەنە لەو رێککەوتنە نێودەوڵەتیانە کشاوەتەوە کە خزمەتیان بە بەرژەوەندیەکانی ئەمریکا نەکردووە و، گوتی: ''ئێستا وڵاتانی ناتۆ بە بەراورد بە چەند ساڵی پێشتر سەدان ملیار دۆلار زیاتر دەدەن. نایەکسانیەک لەئارادابوو. تێچووی هەموو جیهان ئێمە دەماندا''.\nهەروەها ترەمپ باسی لە تێکشکاندنی رێکخراوی تیرۆریستیی داعش و کوشتنی قاسم سولەیمانی کرد و، رایگەیاند ''لە ئەنجامی بوێری دیپلۆماسی و بنەمای راستەقینەمان لە خۆرهەڵاتی ناوەڕاستدا زۆر رێککەوتننامەی ئاشتیی مێژووییمان ئەنجامدا و سەرکەوتووبووین تیایاندا. ئەوە بەرەبەیانی خۆرهەڵاتی ناوەڕاستی نوێیە''.\nهاوکات ترەمپ باسی لەوە کرد کە سەربازانی ئەمریکی لە خۆرهەڵاتی ناوەڕاست هێناوەتەوە نیشتمان و، گوتى: ''بەتایبەتی شانازی دەکەم کە لەو دەیان ساڵانەدا یەکەم سەرۆکی ئەمریکام جەنگێکی نوێم هەڵنەگیرساندووە''.\nسەرۆکی ئەمریکا ترەمپ، باسی لەوە کرد کە رۆژی چوارشەممە حکوومەت رادەستی بایدن دەکات و، رایگەیاند: ''دەمەوێت ئەوە بزانن کە ئەو بزوتنەوەیەی ئێمە دەستمان پێکردووە هێشتا سەرەتایە''.\nبایدن دۆناڵد ترەمپ] ماڵئاوایی\nتوركيا.. هەشت هەزار و ٤٢٤ حاڵه‌تی تووشبوون و ٦٦ گیانله‌ده‌ستدان به كۆرۆنا تۆماركرا


پلاتفۆرمی هۆرام : هێرشەکانی تورکیە بۆ سەر باشوور و رۆژئاوای کوردستان شەرمەزار دەکەین . | پلاتفۆرمی زاگرۆس\nپلاتفۆرمی هۆرام : هێرشەکانی تورکیە بۆ سەر باشوور و رۆژئاوای کوردستان شەرمەزار دەکەین .\nگەلی وڵاتپارێزی کورد هە چەند بە کۆتایی رێکەوتنامەی لۆزان نزیک دەبینەوە ، هێرشی داهیرکارانی کوردستان بۆ سەر دەستکەوت و نڕخەکانی گەلەکەمان زیاتر دەبێت . درێژە پێدانی سیاسەتی ئینکار و کۆمەڵکۆژی بە شێوە و ناوی جیا لە بەر چاوی زڵهێزان و ڕێکخراوە بە ناو دیموکراسیەکانی جیهان نیشانەی بەردەوامی گەلەکۆمەی نوێ لە سەر ناسنامەی کوردی ئازادە .\nئەمڕۆ دولەتی فاشیستی تورک بە هاوکاری رژیمی ئێران لە ژێر ناوی شەری پەکەکە و پژاک هێرشی هاوبەشیان کردوەتە سەر باشوور و رۆژئاوای کوردستان . بە شێوەی زیاتر دولەتی تورکیە بە پشتیوانی هێزی ناتۆ دەستی داوەتە کۆمەڵکۆژی خەلکی مەدەنی . هەر وەها کەدەزانن لە سەرەتای دامەرزاندنی ئەو دوڵەتانە تا بە ئەمڕۆ پێش دروست بوونی پەکەکەیش کۆمەڵکۆژی و هێرش لە سەر کوردان بوە و بەردەوام بوە .\nل دوای سەرکەوتنی گەلەکەمان لە رۆژئاوای کوردستان ئەم هێرشانە بەرفراوانتر بوونە . بە جۆرێک کە میدیای داگیرکاران بۆ چەواشەکاری هێرشەکانیان ، پەکەکە و گریلا دەکەنە بەهانە ، مخابن چەندین لایانی کوردی بە هاوکاری ناراستەوخۆ و بێ دەنگی لە بەرامبەر ئەم هێرشانەدا ، هێز دەبەخشنە هێرشی نوێ داگیرکاران بۆ سەر گەل و نیشتمانەکەمان . ئامانجی سەرەکی ئەم هێرشانە ، نەمانی ناسنامە ، زمان ، فەرهەن و بوون و نەبوونی گەلەکەمانە . تورکیە و ئێران بۆ دەرباز بوونی لە گرفتە ناخۆئیەکانی خۆیان کە بەرهەمی زۆلم و ستەمی چەندین سالەیە ، دەیانەوێت لە رێگای شەر لە سەر کوردان خۆیان لەو قەیرانانە دەرباز بکەن .\nداگیرکاران ئەمرۆ بە بەهانەی بوونی پەکەکە لە باشوور و رۆژئاوای کوردستان وەک یەکێک لە بزووتنەوە کاریگەرەکانی رۆژهەڵاتی ناوراست ، دەیانەوێت هێزی کاریگەری کورد لاواز بکەن و زیاتر لە جاران ئاجندای خۆیان لە سەر لایانی دیکەی کوردی بسەپێنن . مخابن نەبوونی یەکریزی و یەکیەتی نەتەوەیی هۆکارێکە بۆ بەردەوامی ئەم هێرشانە . لە سەر ئەو ئەساسە بانگەواز لە هەموو لایانەکان و نەتەوەکەمان دەکەین . لە ئاست ئەم هێرشانە بێ دەنگ نەبن و هەڵوێستیان هەبێت . هێرش لە سەر پەکەکە تەنیا بەهانەیەکە بۆ چەواشەکاری گەل ، ئامانجی سەرەکی داگیرکاران بە تایبەت تورکیە لە ناوبردنی هەموو دەستکەوتەکانی کوردە لە هەموو جێگایەک .\nلە کۆتائیدا داوا لە حزب ، رێکخراو و لایانی پەیوەندیدار دەکەین کە بە زووترین کات بۆ بەستنی کۆمگرەی نەتەوەیی هەنگاو هەلبگرن . هەر وەها نەتەوەکەمان لە ئاست ئەو هێرشانە خاوەن هەڵوێست بێت . لە بەر ئەوەی لاوازی هەر لایان یا پارچەیەکی کوردستان بە واتای لاوازی گەلەکەمان لە پارچەکانی دیکە دێت .\nڕێوەبەری پلاتفۆرمی هۆرام


بەرهەم ساڵح: سیاسەتەكانی ترامپ دۆخەكەی سەخت كردووە\n28/10/2019 1677 جار خوێندراوه‌ته‌وه\nبەرهەم ساڵحی سەرۆك كۆماری عێراق، نیگەرانی خۆی لەوە دەربڕی، كە لەوانەیە جەنگێك لە نێوان ئەمریكا و ئێراندا هەڵگیرسێت، هۆشداری ئەوەشیدا، كە جەنگەكە كارەساتێك دەبێت بۆ هەمووان.\nبەرهەم ساڵح لە چاوپێكەوتنێكیدا لەگەڵ تۆری هەواڵی (HBO) ئەوەی دووپات كردەوە، ئەمریكا هاوپەیمان و هاوبەشێكی عێراقە... دەیانەوێت لەگەڵی بەردەوامبن، بە دڵنیاییشەوە نایانەوێت واشنتۆن خاكی ئەوان بەكاربێنێت.\nهەر لەو چاوپێكەوتنەدا بەرهەم ساڵح ئاماژەی بەوەدا، كە چی دیكە لەوە دڵنیا نییە دەتوانن وەك هاوپەیمانێك پشت بە ئەمریكا ببەستن، بۆیە عێراق ئامادەسازی دەكات بۆ دووبارە بیركردنەوە لە پەیوەندییەكانی لەگەڵ دەوڵەتانی دیكەدا، لەوانەش پەیوەندی لەگەڵ ڕوسیا و ئێراندا.\nسەرۆك كۆماری عێراق ئەوەشی وت: ئەوان پەیوەندی 16 ساڵەی عێراق بە ئەمریكاوە بەرزدەنرخێنن، بەڵام سیاسەتەكانی دۆناڵد ترامپی سەرۆكی ئەمریكا وای كردووە لەمەودوا دۆخەكە سەخت بێت.\nپێگە ئەلەكترۆنییەكە، كە ئەو چاوپێكەوتنەی لەگەڵ بەرهەم ساڵح ئەنجامداوە بڵاویكردووەتەوە، كە سەرۆكی عێراق چەندەها جار وشەكانی "دووبارە ڕێكخستنەوە" و "دووبارە بیركردنەوە"ی بەكارهێناوە كاتێك باسی لە پەیوەندییەكانی عێراق - ئەمریكا كردووە، ئەوەشی بەدوور نەزانیوە، كشانەوەی ئەمریكا لە ناوچەكە پاڵ بە عێراقەوە بنێت دووبارە پەیوەندییەكانی خۆی بە جۆرێكی دیكە لەگەڵ دەوڵەتانی دیكەی وەك ئێران و ڕوسیا ڕێكبخاتەوە.\nساڵح هەروەها وتی: ئەوان لەو جۆرە كەسانە نین بچنە لای ئەمریكی و ڕوسەكان و بڵێن، كە ئەوەمان بۆ نەكەیت دەچینە پاڵ ئاراستەیەكی دیكە، بەڵام پێویستیان بەوە هەیە دووبارە بیر لە كارە لەپێشینەكانیان بكەنەوە.\nبەرهەم ساڵح ترسی خۆشی لەوە نەشاردەوە كە لە باكوری سوریا ڕوویدا و ئەمریكییەكان كشانەوە و كوردەكانیان جێهێشتن، كە بە تەنیا ڕووبەڕووی چارەنووسی خۆیان ببنەوە، ئەمە جگە لە مەترسی دووبارە سەرهەڵدانەوەی داعش،\nساڵح وتیشی: ئێمە لە جیهانێكی بەیەكەوەگریدراودا دەژین، ئەوەی لە عێراقدا دەگوزەرێت كاریگەی بۆسەر ئاسایشی ئەوانی دیكە هەیە و بە پێچەوانەشەوە، ئەوەی لە ڕۆژهەڵاتی ناوەڕاستیش دەگوزەرێت كاریگەری بۆ سەر عێراق هەیە.\nهەروەها باسی لەوەش كردووە، كە بەزینی سەربازی داعش سەركەوتنێكی گەورەیە، بەڵام هێشتا سەركەوتنەكە كامڵ نییە و مەترسی دیكەی بەدوادا دێن‌و هۆشداریشیدا لەو پاكتاوكردنە نەژادیەی بەڕێوەدەچێت كە بە زۆری كورد باجە قورسەكەی داوه.\nبەقسەی ئەو لە ئێستادا عێراق تەنگژەیەكی ناوخۆیی هەیە، كە هاووڵاتییانی خۆپێشاندەر لەسەر شەقامن و داوای لێپێچینەوە لە سیاسییەكان و حزبەكان و گەندەلكاران دەكەن. عێراق ڕووبەرووی چەندەها دۆسییەی هەستیاری هەرێمیش دەبێتەوە وەك بارگرژییەكانی كەنداو و پەیوەندییەكانی نێوان واشنتۆن و تاران. ئەمە جگە لە بارگرژییە سەربازییەكانی باكوری سوریا و جەنگان دژ بە تیرۆر و پاشماوەكانی داعش.


چوار ئەندامی خێزانێكی كوردی ڕۆژهەڵاتی كوردستان لەمیانەی هەوڵیاندا بۆ گەیشتنە بەریتانیا خنكان، چارەنوسی منداڵێكی ساواشیان نادیارە.\nمیدیاكان بڵاویانكردەوە، هەریەك لە ڕەسول ئێران نەژاد و هاوسەرەكەی شیفا محەمەد پەناهی (كە هەردووكیان تەمەنیان 35 ساڵە) و دوو لە منداڵەكانیان ئەنیتا (نۆ ساڵ) و ئەرمین (شەش ساڵ) لەمیانەی هەوڵیاندا بۆ گەیشتن بە بەریتانیا بە بەلەم خنكان.\nڕێكخراوی هەنگاو تایبەت بە مافەكانی مرۆڤ ئاشكرایكرد، چارەنوسی منداڵی سێیەمیان ئەرتین، كە تەمەنی 15 مانگە، بە نادیاری ماوەتەوە، سەرەڕای ئەوەی بەرپرسانی فەڕەنسا ئاشكرایانكردووە كە پێدەچێت ئەویش لەكاتی ژێرئاوكەوتنی بەلەمەكەدا خنكابێت.\nخەلیل، برای ڕەسول وتی، براكەی و خێزانەكەی لە هاوینی ڕابردوو لە ئێرانەوە بەرەو توركیا پەڕیونەتەوە بەر لەوەی بگەنە فەڕەنسا.\nبەوتەی خەلیل، براكەی لە شاری سەردەشت كرێكار بووە بە كرێیەكی كەم، هاوسەرەكەشی بێ كار بوو و ویستوویانە لەو بارگرژییەی ئابورییەی تیایدان ڕزگاریان بێت.\nبەپێی ڕێكخراوەكە، خێزانەكە دوو جار بە شەمەندەفەر هەوڵیانداوە بچنە بەریتانیاوە، بەڵام لە هەردوو جارەكەدا شكستیان هێناوە، بۆیە بڕیاریانداوە پارە بدەنە قاچاخچییەك تا لەڕێی دەریاوە بیانپەڕێنێتەوە.\nزیاتر لە '600 منداڵی چەكدارانی بیانیی داعش' لە كامپەكانی ڕۆژئاوای كوردستان دەستبەسەرن\nترەمپ: لە ئەمریکا ئازادیی ڕۆژنامەگەری بوونی نییە\nئەنجومەنی باڵای نەوت و گازی هەرێم.. ئەنجومەنە نادیارەكە\nلە هەرێمی كوردستان ئەنجومەنێك هەیە بەناوی “ئەنجومەنی هەرێمی بۆ نەوت و گاز”، كە وەك ئەنجومەنی باڵای نەوت و…\nدژەتیرۆری كوردستان ڕایگەیاند، ئەو ئۆتۆمبێلەیان دۆزیوەتەوە کە موشەکەکانی ئاڕاستەی هەولێر کردبوو. لە ڕاگەیەندراوێكدا دەزگای دژەتیرۆری كوردستان ئاشكرایكرد، “دەزگا…\nمەسرور بارزانی بڕیارێكی وەزیری تەندروستیی هەڵوەشاندەوە\nمەسرور بارزانی بڕیارێكی وەزیری تەندروستیی هەرێمی هەڵوەشاندەوە، كە تایبەتبوو بە وەرگرتنی پارەی پشكنینی كۆرۆنا لە ئیبراهیم خەلیل. دوو…\nمەفرەزەکانی پۆلیسی چەمچەماڵ – نوسینگەی نەھێشتنی تاوانی چەمچەماڵ، پێنج تۆمەتباریان دەستگیرکرد، کە کەلوپەلی ئۆتۆمبێلیان دزیبوو. لە ڕاگەیەندراوێكدا پۆلیسی…


دیپلۆماسیه‌ت ئه‌و هونه‌ره‌یه که بتوانرێت به‌بێ هیچ قه‌یرانێک جا سیاسی بێت یان چه‌کداری گه‌وره‌ترین ده‌ستکه‌وت به‌ده‌ست بێت.\nنوسه‌ر و لێکۆڵه‌ر دکتۆر سه‌ردار عه‌زیز له بابه‌تێکیدا سه‌باره‌ت به دیپلۆماسی کوردی ده‌ڵێت به گشتی دیپلۆماسیه‌ت دوو ره‌هه‌ندی هه‌یه: ره‌هه‌ندی ناوه‌کی‌و ره‌هه‌ندی ده‌ره‌کی. په‌یوه‌ندی نێوان ناوه‌وه‌و ده‌ره‌وه له‌سیاسه‌تی ده‌ره‌وه‌دا په‌یوه‌ندییه‌كی ئۆرگانییه. ده‌ره‌وه ته‌واوکه‌ر‌و درێژه‌پێده‌ری ناوه‌وه‌یه. که‌واته گه‌رچی دیپلۆماسیه‌ت وه‌ها ده‌رئه‌که‌وێت که زیاتر کاروباری ده‌ره‌وه‌بێت، به‌ڵام هیچ نییه جگه له‌ڕه‌نگدانه‌وه‌ی ناوه‌وه.\nله ساڵی1991 ه‌وه هه‌رێمی کوردستانی عێراق خودموختاره و بۆته دیفاکتۆیه‌ک له ناوچه‌که‌دا.\nله‌و مێژووه به دواوه لایه‌نه سیاسیه‌کانی ئه‌و هه‌رێمه به‌تایبه‌تیش پارتی دیموکراتی کوردستان و یه‌کێتی نیشتیمانی کوردستان هه‌وڵیان داوه په‌یوه‌ندییان له‌گه‌ڵ وڵاتانی ناوچه‌که‌دا هه‌بێت و به هه‌مان شێوه‌ش له‌گه‌ڵ وڵاتانی تری جیهانیشدا، بۆ ئه‌و مه‌به‌سته‌ش جا ئایا به شاندی جیاواز بووبێت یان هاوبه‌ش هه‌وڵ دراوه په‌یوه‌ندی دۆستانه له‌گه‌ڵ وڵاتان و حکومه‌ته‌کاندا ببه‌سترێت.\nبه‌ڵێن ساڵح له به‌رنامه‌ی ئه‌م هه‌فته‌یه‌ی "له‌گه‌ڵ ڕووداوه‌کاندا" میوانداری نوسه‌ر و لێکۆڵه‌ر عه‌لی که‌ریمی ده‌کات.\nئایا دیپلۆماسیه‌تی کوردی توانیویه‌تی سه‌رکه‌وتووانه ئه‌و هه‌نگاوانه‌ی خۆی بنێت که بتوانرێت بگوترێت دیپلۆماسیه‌تێکی سه‌رکه‌وتوانه‌ی هه‌یه؟\nئایا په‌یوه‌ندی نێوان لایه‌نه سیاسیه کوردیه‌کانیش له به‌شه جیاوازه‌کانی کوردستاندا ده‌که‌ونه خانه‌ی دیپلۆماسیه‌تی کوردیه‌وه له‌و ڕوانگه‌یه‌وه‌ی هه‌ر به‌شه‌ی ژینگه‌یه‌ک و هه‌لومه‌رجێکی تایبه‌ت به خۆی هه‌یه؟\nزۆربه‌ی جار له ده‌می هه‌ر شکستێکدا کورد لۆمه‌ی له لایه‌نی ده‌ره‌کی کردووه و زۆر زۆر به ده‌گمه‌ن پێداچونه‌وه‌ی به که‌موکوڕیه‌کان و که‌مته‌رخه‌میه‌کانی خۆیدا کردووه.\nزنیاری زیاتر له ده‌قی به‌رنامه‌ی (له‌گه‌ڵ ڕووداوه‌کاندا) یه:


پێناسی باری شارستانی – تۆڕی میدیایی خەڵک\nکلیلە وشەی "پێناسی باری شارستانی"\nخەڵك- بەشی هەواڵ لە سنووری بەڕێوەبەرایەتی ڕەگەزنامە و كارتی نیشتمانی پارێزگای سلێمانی چوار فەرمانگەی پێناسی باری شارستانی دادەخرێن و لە شوێنیان فەرمانگەی كارتی نیشتمانی دەكرێنەوە. مقەدەم...\nخەڵك- بەشی هەواڵ مەفرەزەكانی بنكەی پۆلیسی سەرا تۆمەتبارێكیان دەستگیركرد، كە هەستاوە بەدروستكردنی پێناسی باری شارستانی ساختە. بەڕێوەبەرایەتی پۆلیسی پارێزگای سلێمانی لە ڕاگەیەنراوێكدا ئاماژەی بەوەكردووە، دوای ئەوەی...\nخەڵك- بەشی هەواڵ لە سنووری پارێزگای سلێمانی چوار فەرمانگەی پێناسی باری شارستانی داخرا و بڕیارە بەم نزیكانە فەرمانگەی كارتی نیشتمانی لەشوێنیان بكرێتەوە. ڕائید شێركۆ ئەحمەد، بەڕێوەبەری...\nخەڵك – بەشی هەواڵ سەرۆكایەتی شارەوانییەك لە سنوری پارێزگای سلێمانی گرێبەستی فەرمانبەر و شۆفێرەكانی نوێ دەكاتەوە. سەرۆكایەتی شارەوانی دوكان لەئاگادارینامەیەكدا فەرمانبەرانی گرێبەست ئاگادار دەكاتوە كە ڕۆژی...\nخەڵك – بەشی هەواڵ بەڕێوەبەرایەتی گشتی كارتی نیشتمانی عیراق رەتیدەكاتەوە لەساڵی داهاتوودا كاركردن بە رەگەزنامە و پێناسی باری شارستانی رابگرن. بەڕێوەبەرایەتی كارتی نیشتمانی لە راگەیەندراوێكدا ئاماژەی...


ئەمریکا شەش کۆمپانیاى لە تورکیا و سوریا ئاشکراکرد کە “تێوەگلاون بە هاوکاریکردنى داعش”\nڕوسیا دەیەوێت قۆناغى دووەمى پڕچەککردنى سوپاى عێراق بە “تانکى تى-90” جێبەجێبکات\nوەزیرى دارایی هەرێم بۆ ناس کورد: مووچەى سێ مانگى کۆتایی ئەمساڵ پاشەکەوت ناکرێن\nڤیدیۆ؛ خۆپیشاندەران لە چیلى بە لیزەر فڕۆکەیەکی هێزەکانی پۆلیس دەخەنە خوارەوە\nئەو خانمەی کە کەوایەکی بۆ پاپای ڤاتیکان دروستکرد، لەگەڵ شاندێکی حکومەتدا چووە ڤاتیکان و بە دەستی خۆی کەواکەی کردە سەر شانی پاپا و داواشی لێکرد لەو دۆخەی کوردانی ڕۆژئاوای تێکەوتووە، پشتگیری کورد بکات.\nشاناز جەمال، ئەو خانمە دەستڕەنگینەى کە کەواکەى بۆ پاپا دروستکردووە، بە ناس کوردی ڕاگەیاند: ” لەگەڵ شاندێکى حکومەتى هەرێم سەردانی ڤاتیکانم کرد و چوومە لای پاپا و بە دەستی خۆم ئەو کەوایەم کردە سەر شانی کە بۆم دروستکردبوو”.\nوتیشی، هەرچەندە ڕێکار و گفتوگۆ دیبلۆماتییەکان شاندەکەی حکومەت ئەنجامیاندەدا، بەڵام لەو دیدارەدا پاپا بە هەموو شێوەیەک پاڵپشتی خۆی بۆ گەلی کورد دەربڕی، بەتایبەت لەو دۆخەی ئێستا کوردانی ڕۆژئاوای تێکەوتووە و نیگەرانی خۆی نیشاندا بەو دۆخە.\nشاناز جەمال ئاماژەی بەوەشكرد :”خۆشم بەتایبەتی داوام لێکرد کە هەوڵ بدات بۆ ڕاگرتنی ئەو هێرشانەی دەکرێنە سەر ڕۆژئاوای کوردستان، ئەویش توند دەستی گوشیم و سەری بۆ جووڵاندم وەک ئاماژەیەک بۆ ئەوەی کە پەیامەکەم بگەیەنێت”.\nشاناز جەمال، روونیدەکاتەوە کە پاپای ڤاتیکان سوپاسی گەلی کورد و ئەوى وەک ژنێکی کورد کردووە و وتویەتى “سەلماندوتانە نەتەوەیەکی ئاشتیخوازن و پێکەوە ژیانتان دەوێ”.\nشاناز جەمال جەخت لەسەر ئەوە دەکاتەوە ئەو وەکو نوێنەرى سەرجەم ئاینەکان، ئەو کارەى کردووە و کەواکەى سیمبولى ئەو هەشت ئاینەی لەسەرە کە لە کوردستان پێکەوە دەژین.\nشاناز جەمال، خەڵکی شاری سلێمانییە، وەک دیزاینەری جلوبەرگی ڕەسەنی کوردی کار دەکات و نزیکەی 8 مانگ خەریکی دروستکردنی ئەو کەوایە بووە.\nبێموشە؛ ئەو گوندەى دانیشتوانەکەى جگەرە ناکێشن لەسەر داواى پێشینانیان پابەندن بەو نەریتەوە\n22:00 هه‌ینی 15 تشرینی دووه‌م 2019\nملیاره‌ها به‌رمیل نه‌وتى تێدایه\n"كۆمه‌ڵێك سزاى ئابورى وێرانكه‌رن"\n10:44 پێنج شه‌ممه 31 تشرینی یه‌كه‌م 2019\nڤیدیۆ؛ تەقینەوەیەکی بەهێز لە عەفرین ڕویدا\n14:58 چوار شه‌ممه 23 تشرینی یه‌كه‌م 2019\nڕوسیا بنکەیەکی نوێی ئاسمانی لە قامیشلۆ دادەمەزرێنێت\n12:53 پێنج شه‌ممه 14 تشرینی دووه‌م 2019\n15:39 چوار شه‌ممه 13 تشرینی دووه‌م 2019\nئەنجومەنى باڵاى دادوەرى: تا ئێستا 377 بڕیار لەبارەى بەرپرسانى باڵاى عێراقەوە دەرکراون\n14:35 دوو شه‌ممه 21 تشرینی یه‌كه‌م 2019\nلیژنەکەى پەرلەمان بۆ لێکۆڵینەوە لە کەیسى گیان لەدەستدانى ئامانج بابانى و خێزانەکەى ئەمڕۆ دەستبەکاردەبێت


سەمیر ئەمینیش مرد\nبەداخەوە یەکێک لە نووسەرە مارکسییە گەورەکانی نیوەی دوھەمی سەدەی بیستەم، سەمیر ئەمین، لە تەمەنی ٨٦ ساڵیدا کۆچی دوایی کرد. سەمیر ئەمین بە یەکێک لە بیریارە سەرەکییەکانی ”تیورەی سیستمی جیھانیی" دەناسرێت. ئەم پیاوە کاپیتالیزمی وەک سیستمێکی جیھانی دەبینی کە تیایدا سیستمەکە ”ناوک" یان ”سێنتەر"ێکی ھەیە کە وڵاتانی ئەوروپا و ئەمریکایە، لەبەرامبەر ”کەنار"ێکدا کە وڵاتانی جیھانی سێیە. لە نێوان ئەم دوانەشدا وڵاتانی ”نیمچە کەنار" ھەن کە بریتین لە بەشێکی زۆری ئەوروپای ڕۆژھەڵات و بڕێک لە وڵاتانی ئەمریکای لاتین..لەنێوان ئەم بەشانەشدا پەیوەندییەکی کۆڵۆنیاڵی یان نیمچە کۆڵۆنیالی ھەیە. کەڵەکەبوون و کۆچی سەرمایە لە کەنارەکانەوەیە بەرە و سێنتەر و بەمەش کاپیتالیزم جیھانی سێ ڕووتدەکاتەوە لە توانا مادیی و مرۆییەکانی.\nئیمانۆێل ڤالەشتاین و گونتەر فرانک، دوو کەسی دیکەبوون کە سەر بەم قوتابخانە فیکریی وتیورییە بوون. تێزێکی گرنگ و سەرەکیی ئەم شێوازە لە وێناکردنی کاپیتالیزم و دونیا بە ”تیورەی وابەستەیی" ناودەبرێت، وابەستەیی کەنارەکانی سیستمی کاپیتالیزم بە سێنەرەکە، جەوھەری ئەم وابەستەییەش چەوساندنەوەیەکی ھەمەلایەنی سێنەرە بۆ کەنارەکان.\nمن دوو جار سەمیر ئەمینم لە شاری ئەمستردام بینیوە و دواندوە. ھەردووجارەکە بانگێش کرابوو بۆ کۆنفرانس و کۆڕی فیکریی. پیاوێکی تا بڵێی نەرم و لەسەرخۆ و ھێمن بوو. ئەو سەردەمەی لە ساڵانی نەوەدا گۆڤاری ڕەھەندمان دەردەکرد ویستم چاوپێکەوتنێکی لەگەڵدا ئەنجامبدەم بۆ گۆڤارەکە، بەڵام لەبەر ئەوەی کاتی کەم بوو جگە لە چەند پرسیار و وەڵامێکی سەرپێیی شتێکی دیکەمان بۆ ئەنجامنەدرا. ئەوەش کەڵکی بڵاوکردنەوەی نەبوو. سەمیر ئەمین تا مرد لەسەر بیری مارکسیی مایەوە و درێژەی بە تێز و بۆچوونەکانی دا.


وەک چۆن، حەوزی پانوبەرینی زەریاکان، لە تنۆکەتنۆکەی بارانی ئاسمان پێکهاتوون، خۆشەویستیی (کوردستان)یش، لە خۆشەویستیی ماڵ، کۆڵان، گەڕەک، گوند و شارەکانەوە دەسپێدەکا. بێچووە مەلی خۆشەویستیی جیهانیش، لە گەرای خۆشەویستیی دایکی نیشتمانەوە سەردەجوقێنێ. چونکە هەر کەسێ، شارەکەی خۆی خۆش نەوێ، هەرگیز ناتوانێ، تۆوی خۆشەویستیی نیشتمانەکەی، لە ئینجانەی دڵ و دەروونیدا بڕوێنێ. هەر کەسێ، نیشتمانەکەی خۆی خۆش نەوێ، هەرگیز ناتوانێ، پەریی ڕازاوەی بووکی ئەندێشەی جیهان، لە جۆلانەی دڵە ساواکەی خۆیدا ڕاژێنێ!\nمێژووی کورد، لە مێژووی زەریایە خوێن دەچێ، کە لە بەرەبەیانی مێژووەوە، لە جەستەی نەتەوەی کورد دەچۆڕێ! ئەو نەتەوەیەی ستەم و زۆرداری داگیرکەرانی نیشتمانەکەی بیرچێتەوە، دیارە، بیرەوەریی نەتەوەیی زۆر لاوازە، یا کوێربووتەوە! لەبەرئەوە، هەمیشە تووشی ئازار و ئەشکەنجەی دیکە دەبێ، پێش ناکەوێ و زۆر باش ناژی. بۆیە نابێ، هیچمان بیرچێتەوە! چونکە هەر نەتەوەیەک، مێژووی خۆی بە باشیی نەزانێ، ڕەگوڕیشەی خۆی ناناسێ و نازانێ، لە کوێوە هاتووە، نازانێ، چ جۆرە ڕۆڵێکی کاریگەر و باش، لەنێو کۆمەڵگەی مرۆدا ببینێ!\nبەڵێ، نەتەوەی کورد لە بەرەبەیانی مێژووی نەتەوەیی خۆیەوە، ئەوا پتر لە (2700) ساڵ دەبێ، هەر کەسێ هاتووە، پەلاماریداوە، خاکەکەی داگیرکردووە، کوشتوویەتی و بڕیوێتی، دەسی بۆ ئابڕووی کیژ و ژنانی درێژکردووە، سەروەت و سامانەکەی تاڵانکردووە، گوند و شارەکانی ژێروژوورکردووە، ڕاویانناوە و ڕایانگواستووە، هەر تێهەڵدراو و سەروگوێ شکاوبووە، هەر لانک بە کۆڵ و دەربەدەر بووە، هەر ستەمی لێ کراوە و بە هەموو شێوەیە چەوسێنراوەتەوە. سەرەڕای ئەوەش، لە هەموو قۆناغەکانی ژیانی نەتەوەکەدا، چەن کوردزمانێکی بێ فەڕ و خۆفرۆشی تێدا هەڵکەوتووە، ئابڕووی خۆی و نیشتمانەکەی، بە داگیرکەران فرۆشتووە!\nسەبارەت بە ژمارەی کوژراو و بریندارەکان، سەرچاوەکان جیاوازییەکی زۆریان هەیە. بۆ نموونە: بەپێی هەواڵی ڕۆژنامەکان بێ، ژمارەی کوژراو و بریندارەکان، بەگوێرەی جۆری ڕۆژنامەکان گۆڕاون. وەک ڕۆژنامەی (ئەلزەمان) نووسیوێتی: (ئەنگاوتە، لە پۆلیس تا گەیشتنی سەربازەکان، "10" پۆلیس برینداربوون. "9"یان بە بەرد و تێڵا و یەکێکیشیان بە خەنجەر. "153" پەنجەرەی سەرا و "18" گڵۆپی جادەکە شکاون. لە سوپای عێراق "1" سەرباز کوژراوە و "2"یش برینداربوون. یەکێکیان بە بەرد. لە ئەهالی "3" کوژراو و "23" بریندار)\nهەروەها بەگوێرەی ڕۆژنامەی (بەغداد تایمس)یش بێ، ژمارەی کوژراو و بریندارەکان، ("13" کەس، کە یەکێکیان سەربازێکی عێراقییە و "35" بریندار کە "4"یان سەرباز و "9"شیان پۆلیسن.)\n(مەحموود ئەلدوڕە) نووسیوێتی: ('14" کوژراو و "23" بریندار لە شاریی و "11" کوژراو و "3" برینداریش لە پۆلیس بووە.)\nبەڵام بەپێی گێرانەوەکەی (نەوشیرون مستەفا) بێ، نووسسیوێتی: (بەپێی بڵاڤۆکی فەرمیی میریی ... و بە قسەی خەڵک، نزیکەی "60" کەس کوژراوە و چەن کەسێ برینداربووون.)\nلێرەدا بۆمان دەردەکەوێ، جیاوازییەکی زۆر، لە نێوان سەرچاوەکاندا هەیە. چونکە ژمارەکان وەک یەک نین و هیچ سەرچاوەیەکیش، بە تەواویی ژمارەی کوژراو و بریندارەکانی نەنووسیوە. بۆ نموونە: یەکێ لە ئەو ڕەوانشادە کوردانەش، (عەولەسیس) بووە.\n(عەبدولمحێدین مەلابراهیم 1901-1930)، ناسراو بە (عەولەسیسی قارەمان)، باووباپیرانی، یەکێ لە بنەماڵە ڕەسەنەکانی شاری (سولەیمای) بوون. مامی کاک (تۆفیقی حەلواچی) و خاڵی دایکی خوالێخۆشبوو (شەوکەتی عەزیز بەگ)ی دەرمانسازە.\n(عەولەسیس)، یەکێ لە خۆپیشاندەرە چالاکە قارەمانەکانی ڕاپەڕینەکەی، بەردەرکی سەرای شاری (سولەیمانیی)، ڕۆژی ڕەشی (6. 9. 1930) بوو. ئەم کوڕە کوردە مەردە، هێندە هەستی نەتەوەیی و نیشتمانپەروەریی بەهیزبوو، لە ڕاپەڕینەکەدا، پەلاماری سەربازێکی تاوانباری دەوڵەتی داگیرکەری (بریتانیا)ی دا و بە خەنجەر کوشتی. لە ئەنجامدا خۆشی لە تەمەنی (29) ساڵیدا ڕەوانشادکرا ... ئیستە لەنێو نەتەوەی کورددا، بە سیمبۆڵی بەرگریی و قارەمانی ڕاپەڕنەکە دەژمێررێ.\n(ژیر)ی هۆنەر، لە هۆنراوەی (عەولەسیسەی قارەمان)دا، بە شێوەیەکی زۆر جوان، ڕەوتی ڕووداوەکانی بۆ گێڕاوینەتەوە. وەک کورتە چیرۆکێکی ڕیاڵبینانە، باسێکی جوانی مەردایەتیی و قارەمانێتی، خۆپیشاندەرانی کوردی بۆ کردووین، چۆن دەسەوخەنجەر، پەلاماری هێزەکانی هەردوو دەوڵەتی داگیرکەری (عێراق) و (بریتانیا)یان داوە. ئازایەتیی و قارەمانێتی کوردیشی، لە لاوێکی تێکۆشەری وەک (عەولەسیس)دا بەرجەستەکردووە، وەک نموونەیەکی خەبات و قوربانییەکانی کوردیش، پێشکەشیکردووین. بۆیە لە سێیەمین کۆپلەی هۆنراوەکەدا گوتوویەتی:\nلەم شوێنە پڕ مەترسەدا\nلەم کاتە تووش و ترسەدا\nسێ لاوی ئازای قارەمان\nوەکوو شێری نەڕی مەیدان\nدەست بە خەنجەری ڕووتەوە\nبەدەم (با بژی کورد)ەوە\nبەرەو شەستتیر تەکانئەدەن\nدڕ بە هێزی ئەوان ئەدەن\nئەی داخ! ئەوا دووانیان کوژرا!\nتەنیا (عەولەسیسە) ئەڕوا\nدەی، قوربانی کوڕ بم (عەول)\nئەوەی تاوانی وا لە مل\nماوەی نەدەی، نەوەکوو دەرچێ\nئەم خوێنە زۆرەی تیابچێ\nبژی(عەول)، ئەوا گەیشت\nدەستم شکێ، ئەویشیان کوشت!\nئای بەسزمان، (عەول)ی کلۆڵ\nخوێنی گەش، تێکەڵ بوو بە خۆڵ\nنەخێر، (عەول) هەڵسایەوە\nنیشتە سەر مەترەلۆزتەقێن\nجەستەی کردە خەڵتانیخوێن\nوەی بە قوربانی دەستت بم\nفیدای باوەڕ و هەستت بم\nمردن، هەردوو بەسەریەکا\nتەقە و کوشتار نامە و وەستا\nزۆر جار، بیرم کردووەتەوە و گوتوومە: ئایا ئەو ڕاپەڕینە، بۆ ڕوویداوە؟! هۆ سەرەکییەکانی چی بووە؟! چۆن دەسیپێکردووە؟ کێ بەرپایکردووە؟! پاشان، سەرەتا هێندێ خاڵم ڕیزکردووە، لە هەر بەشێکیشیان وردبوومەتەوە، پێم وابووە:\n1. کارێکی هەڕەمەکیی و کتوپڕیی بووە.\n2. لە ئەنجامی ئەو هەموو زۆرداریی و چەوساندنەوە نەتەوەییەوە ڕوویداوە، کە بە درێژایی (67) ساڵی تەمەنی دیلێتیی و ژێردەسیی ئیمپراتۆریای توورکە (عوسمانیی)ەکان و ماوەی (12) ساڵی گەشبینیی و ڕەشبینیی، هیوا و چاوەڕوانیی، بڕیار و پەیماننامە، چەواشەکردن و هەڵخەڵەتاندنی، هەردوو دەوڵەتی (بریتانیا) و (عێراق)ەوە سەریهەڵداوە.\n3. تەنیا هەر وەک کاردانەوەیەکی، پەیماننامەکەی ڕۆژی (30. 6. 1930)ی، نێوان (بریتانیا) و (عێراق) بووە.\n4. لە ئەنجامی تێکشکانی شۆڕشەکانی (شێخ مەحموود)، نائومیدیی و بە ئاکام نەگەیشتنەوە تەقیووەتەوە.\n5. کۆمەڵانی خەڵک ویستوویانە، ڕێی بەرگریی شارستانیانە و ئاشتییانە تاقیکەنەوە. هەر لە ئەم ڕێیەشەوە، هەم چارەسەری کێشەی نەتەوەیی و ڕامیاریی کورد بکەن. هەم بە (شێخ) و دوژمنانی داگیرکەریش بڵێن: ئێمە لەمەودوا، خەباتی چەکداریی ناکەین و ئەو خەباتەی کراش، هەڵەبوو!\nپاشان، پتر بیرم لێ کردووەتەوە و بە ئەم ئەنجامە گەیشتووم: هەموو ئەم خاڵانە، پێکەوە کۆبوونەتەوە و پۆنگیانخواردووەتەوە، بۆیە لە ئەو ڕۆژەدا، بە تەواویی تەقیوەتەوە. ئینجا هەر بە ئەو شێوەیە، ڕەنگە ڕاستیم پێکابێ!\nبەڵام لە ئەنجامی خوێندنەوە و ئەزموونەکانی خەباتی ڕۆژانەی گەلەکەمدا، خاڵێکی گەلێ گرنگم بۆ ڕوونبووەوە: هەموو ئەو ڕووداو و ڕاپەڕینانەی، لە مێژووی نەتەوەی کورددا ڕوویانداوە، وەک چەن ئەڵقەیەکی پێکەوە گریدراوی، زنجیرەیەکی درێژ وان، هەر یەکەیان ئەوی دیکەیان تەواودەکەن.\nکەواتە، ئەو ڕاپەڕینە مەزن و مێژووییە خوێناوییەی ڕۆژی (6. 9. 1930)، لەبەردەرکی سەرای (سولەیمانیی) بەرپابوو، هەر هەمان ڕاپەڕینی نوێی ڕۆژی (7. 3 . 1991)ی گەلەکەمانە، بەڵام لە سەردەمێکی دیکەی مێژوویی جیاواز و بە شێوەیەکی دیکە، خۆی دووبارەکردووەتەوە، چونکە تەنیا هەر لە بەردەکی سەرا و تاکە شارێکدا نەبووە، بەڵکوو سەرانسەری (باشووری کوردستان)ی گرتووەتەوە، لەبەرئەوە هۆ و ئامانجەکانی هەردوو ڕاپەڕینەکە، هەر هەمان هۆ و ئامانجن و هیچیشیان لێ نەگۆڕاوە!\nبۆیە هەردوو ڕاپەڕینەکە، لە ئەنجامی ئەو هەموو پەیماننامە و بەڵێننامە درۆیانەی، داگیرکەرانی (کوردستان)ەوە هاتوون، کە لە سەردەمە جیاوازەکانی مێژووی خەباتی ڕامیاریی و سەربازیی گەلی کورددا، دانیانپێداناوە و واژۆیانکردووە، بەڵام تەنیا چاوبەستکردنبووە و جێبەجێیان نەکردووە!\nهەروەها، هەردوو ڕاپەڕینەکە، لە ئەنجامی ئەو هەموو جۆرە چەوساندنەوە و تێکشکاندنە نەتەوەیی و ڕامیارییەی کوردەوە بەرپابوون، کە گەلی کورد لە بەشێکی نیشتمانەکەیدا تووشیبووە و بەدەسییەوە ناڵاندوویەتی. لەبەرئەوە هەر هەلێکی مێژوویی بۆ هەڵکەوتبێ، قۆستوویەتییەوە و لە دوژمنی داگیرکەری بیانی ڕاپەڕیوە!\nئەوڕۆ (91) ساڵی ڕێک، بەسەر ئەو ڕاپەڕینە نەتەوەییەدا تێپەڕدەبێ. لە ئەم یادە پیرۆزەدا، سەری ڕیز و نەوازش، بۆ ڕەوانشاد و زیانلێکەوتووانی شارەکەم دادەنەوێنم ...\nتێبینی:ساڵی (2003)، سەبارەت بە ڕاپەڕینەکەی بەردەرکی سەرای شارەکەم، لە دووتوێی (120) لاپەرەدا، پەرتووکی (پەیماننامەیەکی ڕەش و ڕۆژێکی سوور)م چاپ و بڵاوکردەوە. کۆڵینەوەیەکی نوێ بوو، وەڵامی هێندێ بیر و بۆچوونی هەڵەم دایەوە، ڕووناکبیر و خوێنەوارانی کوردیش، بە شێوەیەکی باش پێشوازییان لێ کرد!\nبۆ نووسینی ئەم بابەتە، کەڵک لە ئەم سەرچاوانە وەرگیراوە:\nاحمد خواجە، چیم دی، بەرگی 3، چاپخانەی ڕاپەڕین، سلیمانی، 1972.\nپیرەمێردی نەمر، دیوان، لە بڵاوکراوەکانی ئینتیشاراتی محەمدەی، سەقز، 1993.\nدوکتۆر حوسێن موحەممەد عەزیز، پەیماننامەیەکی ڕەش وڕۆژێکی سوور، چاپی1، چاپخانە ئەزمەڕ، سولەیمانی، 2003، ل121.\nدوکتۆر حوسێن موحەممەد عەزیز، شەکرە شارەکەم سولەیمانی، چاپی1، چاپخانە شڤان، سولەیمانی، 2003، ل151. 5\nدوکتۆر حوسێن موحەممەد عەزیز، یاقووت و زمرووتی کوردیی، نەتەویی و نیشتمانیی، بەرگی 5، سولەیمانی، 2015، ل 310\nقانع، ژیان و شیعرەکانی، بورهان قانع کۆیکردووتەوە، چاپی 8، 2012، ل 404\nکامیل ژیر، کوردایەتی، چاپی1، چاپخانەی نەجاح، بەغدا، 1960، ل 51 - 55\nمحەمەد روسوڵ هاوار، شێخ مەحموودی قارەمان و دەولەتەکی خوارووی کوردستان، بەرگی 2، لەندەن، 1991.\nنەوشیروان مستەفا ئەمین، کوردستانی عێراق سەردەمی قەلەم و مراجەعات 1928-1931، چاپ 1، چاپخانەی ئۆفیست دەزگەی سەردەم، سلێمانی، 1999.\n10. عبدالرزاق الحسنی، تاریخ العراق السیاسی الحدیث، الجزء 1.\n11. عبدالرزاق الحسنی، تاریخ العراق السیاسی الحدیث، الطبعه2، الجزء 3، لوبنان، 1957.\n12. ماجد عبدالرضا، المسالة الكردية فى العراق، بغداد، 1970.\n13. محمود الدرە، القضية الكردية، الطبعة الثانية الموسعة، بیروت، 1966.\n14. معروف جیاوک، ماساة بارزان المظلومةو بغدادز 1954.\n15. معرکة اوباريك، سنة 1931، صفحات الانترنيت


"مستەفا هیجری" لێپرسراوی گشتیی حیزبی دێموکراتی کوردستانی ئێران، بە بۆنەی جێژنی نەورۆز پەیامێکی بڵاو کردەوە که لەو پەیامەدا لەسەر یەکڕیزی و یەکگرتوویی خەڵکی کوردستان بۆ گەیشتن بە ئامانجەکان جەختی کردەوە.\nلە بەرەبەری نەورۆزی ئەمساڵدا بە ناوی حیزبی دێموکراتی کوردستانی ئێرانەوە رووی قسەکانم لە ئێوە خه‌ڵكی نیشتمانپەروەری خۆرهه‌ڵات دەکەم تاکوو لەم رێگەوە سیمای ساڵێک کە تێپەرمان کرد و ساڵێک کە لە پێشمانە بیخەمەڕوو، بەڵام لە پێشدا ئیزنم بدەن پیرۆزبایی خۆم پێشکەش بە گیانی پاکی سەرجەم شەهیدانی رێگای رزگاری کوردستان و بنەماڵە ئازیزەکانیان بکەم. سڵاو و پیرۆزبایی گەرم لە هەموو ئەو زیندانییە سیاسییانەی کە بە هۆی بەرگری لە مافە رەواکانی کورد لە زیندانەکانی رێژیمدان، سڵاو و پیرۆزبایی تایبەت لە کادر و پێشمەرگە، ئەندامان و لایەنگرانی حیزبی دێموکرات کە لە ساڵی ١٣٩٧دا دەوری باشیان گێڕا لە خەبات دژی رێژیمی کۆماری ئیسلامی.\nپیرۆزبایی و دەستخۆشی لە هەموو ئەو چالاکە سیاسی و مەدەنیانە دەکەم کە لە ساڵی رابردوودا هەوڵیاندا ریزەکانی خەڵکی ناڕازی لەدژی زۆرداری رێژیمی کۆماری ئیسلامی لە هەموو چین وتوێژەکانی کۆمەڵگا یەک بخەن و یەکگرتووانە دەنگی خۆیان لە ئاستی داواکانیان کە بەدەستهێنانی مافە رەواکانیان بەرز بکەنەوە و خەباتی شار مسۆگەر و بەهێز بکەن.\nخوشک وبرایانی خۆشەویست\nساڵی رابردوو، ساڵی بەردەوامی وەرزی نوێی خەباتی خۆرهەڵات بوو کە بە ڕاسانی رۆژهەڵات ناسراوە، ساڵێک کە رێکخراوی" لێبوردنی نێودەوڵەتی" وەک ساڵی شەرم بۆ دەسەڵاتدارانی تاران ناوزەدی کرد، ساڵێک کە کوردستانیان لە خۆرهەڵات ئیرادەی خۆیان بە مانگرتنی سەرتاسەری لە دژی رێژیمی کۆماری ئیسلامی پیشان دا، هەر لەو ساڵەدا بوو کە حیزب و هێزەکانی خۆرهەڵات لە چوارچێوەی "ناوەندی هاوکاری"دا هەوڵەکانیان خستەگەڕ، تاکوو یەکگرتووانە بەرەوپیری گۆڕانکارییەکان بچن، ساڵێک کە سیاسەتەکانی رێژیم لە دونیای دەرەوە تووشی بەربەستگەلی جیددی بوویەوه و، ئابوورییەکەی بە هۆی سیاسەتە ناڕەواکانی کەوتە ئان و ساتی داڕمانەوە، ساڵێک کە نوێنەری نەتەوە بندەستەکان و بەشێک لە هێزە ئێرانییەکان خۆیان لە چوارچێوەی "هەڤاڵبەندی بۆ دێموکراسی و یەکسانی" خستووتەگەڕ تاکوو بەرەیەکی فراوانتر بەرانبەر بە تاران ساز بکەن. هەموو ئەمانە و دەیان نموونەیتر هێماگەلێکن لەوەی کە کۆماری ئیسلامی بەرەوڕووی ساڵێک دەچێ کە ناچارە بەرانبەر بە دەیان کێشەی کەڵەکەبوو پیاڵەی ژەهر بخواتەوە و "نرمش قهرمانانە"یەکی دیکە لە خۆی پێشان بدات و بگەڕێتەوە سەرمێزی وتووێژ لەگەڵ ئامریکا، لە غەیری ئەوەدا رێگایەک بێجگە لە رووخانی لە بەردەستدا نابێ، بە رووخانی ئەو رێژیمەش قۆناغێکی نوێ لە ژیان و خەبات لە کوردستان و ئێران دەست پێدەکا، هەرچەند وتووێژ لەگەڵ ئامریکا و پەسندکردنی ئەو مەرجانەی بۆی دیاریکراوە تەنیا رەنگە بتوانێ بۆ ماوەیەکی کورت تەمەنی ئەو رێژیمە درێژ بکاتەوە.\nئێمە وەک حیزبی دێموکرات بەرچاومان روونە و دەزانین لە کوێی گۆڕانکارییەکاندا جێگامان دەبێتەوە و بەرەو چ ئاقارێک هەنگاو دەنێین.\nلە روانگەی ئێمەوە کۆماری ئیسلامی تەنیا لە لایەن کۆمەڵگای جیهانییەوە ڕووبەڕووی مەترسی نییە، بەڵکوو سەرچاوەی گرینگ و ئەساسی کە ئەم رێژیمە تووشی لەناوچوون دەکات، توانا و ئیرادەی خەڵکە.\nیەکەم وێستگە، قەیرانی سیاسییە. کۆماری ئیسلامی بە رێفۆرمخواز و بناژۆخوازییەوە تووشی داڕمانێکی سیاسی بوونە. واتا سادەکەی لەناوچوونی هەموو ئەو مانایانەیە کە تاکوو ئەمڕۆ خەڵکیان پێوە خەریک کردووە. ئەگەر پێشتر هاوکێشەکان لە نێوان رێفۆرمخواز و بناژۆخوازدا بوون، لەمڕۆدا هاوکێشەکان ئاراستەیان بەرەو خەڵك و نیزام گۆڕانی بە سەردا هاتووە. بەواتایەکیتر، ململانێیەکی سەخت لە نێوان خەڵك و نیزامدا هەیە کە واده‌كات كۆماری ئیسلامی ببێته "مادۆرایی" رۆژهەڵاتی ناوەڕاست. لێرەدایە کە ئیرادەی خەڵك گرینگە و دەبێ هەنگاوی زیاتری بۆ هەڵبگرین. هەمان سیاسەت و تێگەیشتن کە حیزبی دێموکرات لە چوارچێوەی ڕاساندا وەک “لێکگرێدانی خەباتی شار و شاخ” ناوی لێدەبات. هەمان ئیرادە کە هەموو گەمەکان بەلایەکدا دەخات.\nلایەنێکی دیکەی بابەتەکە داڕمانی ئابووریی ئێرانە. داڕمانێک کە سەرچاوە لە گەندەڵی، مۆنۆپۆلیکردنی سەرچاوە ئابوورییەکان، کەمبوونەوەی هەناردەکردنی نەوت، خەرجکردنی داهاتی وڵات لە دەرەوە، بودجەیەکی زەبەلاح بۆ کەرەستەی سەربازیی، دوو قاتکردنەوەی بودجەی وەزارەتی ئیتلاعات، ناوەندە ئایینییە شیعەکان و هێزە سەرکوتکەرەکانە، هەمووی ئەوانە لە حاڵەتێکدایە کە رۆژانە شاهیدی لەکارکەوتنی کارگە گەورە و بچووکەکانین و گرینگتر لەوانەش نەبوونی سەرمایەڕێژی نێودەوڵەتییە کە گرینگی تایبەتی هەیە بۆ بووژانەوەی ئابووریی ئێران بەڵام بە هۆی سیاسەتە هەڵەکانی کۆماری ئیسلامییەوە گەورە کۆمپانیاکانی جیهان ئامادە نین کە خۆیان لە بازاڕی پڕ لە ریسکی ئێران بدەن.\nقەیرانی ئابووری ئەگەر لە ئێران کێشەیەکی گەورەیە، بەڵام لە خۆرهەڵاتی کوردستان کێشەکە دووقاتە. چونکە کۆماری ئیسلامی وەک کۆلۆنییەکی ناوخۆیی مامەڵەی لەگەڵ کوردستاندا کردووە. بەو مانایە کە تەنیا داهاتی لێ بەدەست هێناوە، بە بێ ئەوەی هیچ سەرمایەگوزارییەکی درێژخایەنی تێدا ئەنجام دابێ. نموونەی هەرە بەرچاوی ئەم سیاسەتە لە پرسی کۆڵبەراندا بە جوانی دەبینرێ. ئەگەر کۆڵبەرانی کورد مەترسی لەدەستدانی گیانیان قەبووڵ دەکەن، قوربانی سیاسەتێکن کە بۆ چەندین دەیەیە کوردستان بە قازانجی خۆی دەچەوسێنێتەوە.\nژینگەیەکی دیکە کە کۆماری ئیسلامی کردووەتە سیستمێکی ناسەقامگیر، ژینگەی کلتوورییە. کلتوورێک کە کۆماری ئیسلامی ساڵانێکە بە سەر خەڵکدا زاڵی کردووە، کلتووری پیاوانی چەندین سەدەی پێش ئێستایە؛ بەڵام ڕابوونێک بەرانبەر بەم کلتوورە لە ئارادیە، ڕابوونێک کە رێبەرایەتییەکەی بەدەستی ژنان و چینی ناوەڕاستەوەیە. ئەوەی لەو پێوەندییەدا ئایەتۆڵاکانی تاران داوای دەکەن، تا دیوەخانەکانی خۆشیان بڕ ناکات. چۆنیەتی دەرکەوتنی منداڵانی ئەم کەسانە لە دونیای مەجازیدا نیشانەیەکی جیدییە لەوەی کە کلتوری پەسەندی خەڵک زۆر جیاوازە لە بەهاکانی سیستم.\nخەڵکی کوردستان هەر لە سەرەتاوە بەدوای وێنەی خۆمەینی لە مانگدا نەدەگەڕان، بەپێچەوانەوە لای ئەوان مرۆڤگەلێک کە خۆنەویستانە و بەوپەڕی هیواوە، خۆشەویستترین سەرمایەی ژیانیان بەختی نیشتمان دەکەن و دەبن بە پێشمەرگە و لە بەرزترین پلەی مرۆڤبووندا گیانیان لەپێناوی ئازادیی خاک و خەڵکی نیشتمانەکەیان واتە کوردستان بەخت دەکەن، وەک سەرچاوەی بەهاکانی خۆیان دەزانن. کلتوورێک کە لەم قۆناخە نوێیەدا و لە راسانی خۆرهەڵاتدا حەماسەکانی قەرەسەقەڵ، کۆساڵان، حه‌ماسه‌ی كرماشان، نەورۆزی جامانەکان و خاکیپۆشان، زەماوەندی ئاڵا و مانگرتنی گشتیی لێکەوتەوە.\nلە گێژاوێک کە رێژیم تێکەوتووە، خۆرهەڵاتی وڵات بە دیدێکی گەشبینانەوە خەریکی هێزگرتنی خۆیەتی. هێزێک کە سیماکانی لە کۆبوونەوەی خەڵک بۆ رێزگرتن لە زمانی دایک و لە باوشگرتنی پێشمەرگەکان خۆی دەردەخات. هێزێک کە باوەڕ بە کوردستان بە بنەما و بونیادی ئەمڕۆ و داهاتوو دەزانێ. هه‌روه‌ها هەر رێککەوتن و هەڤاڵبەندییەک لە دەلاقەی مافەکانی کوردەوە سەیر دەکات.\nئەوەی روونە لای هەمووان، خۆرهەڵات و بە گشتی کوردستان لە ئاستی نێودەوڵەتی ته‌نیایه، تەنیایی نەک بە مانای لاوازی، بەڵکوو بەمانای ئەوەی کە لە کۆمەڵگای جیهانی زیاتر چاو لە گۆڕان لە تاران دەکات و بە هەندی وەردەگرێت، بۆیە لەم کاتەدا هێزەکانی خۆرهەڵات، هەوڵەکانی خۆیان دەخەنەگەڕ کە بەرەی دژایەتی لەگەڵ کۆماری ئیسلامی فراوان بکەن. لەهەمانکاتیشدا "ئەبوبەکر مەعروفییەکان"و "پارێزەر و شەهیدی ژینگە"ی وەک شەریف باجوەر و ئەو ڕۆڵانەی بە ناو و سرودی "خوایە وەتەن ئاوا کەی" سینگیان بۆ کوردستان دەکەنە قەڵخان، لە بیر ناکات.\nئەوەی لە کۆتاییدا دەمهەوێ پەنجەی بخەمە سەر، دەگەڕێتەوە بۆ بزاڤی رزگاریخوازی لە خۆرهەڵاتی وڵات. ئێمەی کوردستانی بۆ ماوەی زیاتر لە یەک سەدەیە لە خەباتێکی بێوچانداین. لەم رێگەیەدا نسکۆ و نەهامەتی زۆرمان بەسەردا هاتووە، بەڵام لەمڕۆدا لە وێستگەیەکی هەستیاردا دەژین، ئەو هەستیارییەش وامان لێ دەخوازی کە ریزەکانمان لە ناوخۆی کوردستان رێک بخەین و بەرەیەکی جیددی و فراوان لە نێوان خۆمان و باقی ئێرانییەکان پەرە پێ بدەین و دەنگی بزاڤی خۆرهەڵات جارێکیتر بگەیەنینە کۆمەڵگای جیهانی.\nئەوەی لە ئەستۆی پارتە سیاسییەکانە، راهاتن لەگەڵ ئەو راستییەیە کە سیاسەت لە کوردستان نابێ بۆ سڕینەوە و پاشقولدان لەیەکتر و خۆنزیککردنەوە لە ئه‌وانیتر بێت، بەپێچەوانە ئێمە دەبێ کلتووری راهاتن له‌گه‌ڵ خۆمان ڕاڤه بكه‌ین و لە نزیکبوونەوە لەگەڵ ئەوانی دیکە داهاتووی پرسی کوردمان لە یاد بێ.\nئەوەی ئێمە لە ئێرانییەکان چاوەڕێی دەکەن هیچ شتێک نییە، بێجگە لەوەی کە ئێران نابێ، ئێرانی دوێنێ و ئەمڕۆ بێ بەڵکوو دەبێ ئێرانێکیتر بێ. ئێرانێک کە کوردبوون تێدا شوناسی شاراوه نه‌بێ و به‌فه‌رمی دانی پێدا بنێن. دیاره پانتایی بیری گشتی ئێرانییه‌كان تا ئێستا له نێوان سازی ڕابردوو و قسه‌ی گشتیدا ده‌سوڕێته‌وه، به‌ڵام باشتر وایه بۆ یه‌كجار و بۆ هه‌میشه بزانن كه “ئه‌ی ره‌قیب هه‌ر ماوه قه‌ومی كورد زمان”.\nئاستی نێوده‌وڵه‌تی بوارێكیتره كه کەندوکۆسپەکانی ته‌نیا به حیزبی دێموكرات چاره‌سه‌ر نابێ، پێویسته كه پارته سیاسییه‌كان له یه‌ك سه‌نگه‌ره‌وه سه‌یری ئه‌م پانتاییه بكه‌ن و هه‌مووان به ناوی كورده‌وه قسه بكه‌ین. هه‌رچه‌ند هێزه كوردستانییه‌كان ناوەندێکیان بۆ ئه‌م بواره پێكهێناوه، به‌ڵام پێویسته چالاكتر و خێراتر بین بۆ یه‌كخستنی هه‌موو كوردی رۆژهەڵات.\nبه گشتی له كاتێكدا به‌ره‌و نه‌ورۆزی ١٣٩٨ی هەتاوی هه‌نگاو ده‌نێین كه هه‌موومان چاومان له ناوخۆی وڵاته. چاوه‌ڕوانی ئێمه ئه‌وه‌یه كه شێلگیرانه‌تر له ساڵی پێشوو به‌رانبه‌ر به به‌ڕێوه‌بردنی نه‌ورۆز هه‌ستیار بن، بۆیه پێویست ده‌كات خاكیپۆشانی خۆرهه‌ڵات ناوه‌ندی شاره‌كان بكه‌نه گۆڕه‌پانی سه‌مای جامانه‌كانه‌وه.\nجارێکی دیکە ساڵی نوێتان پیرۆز بێ و ساڵی سەرکەوتنی یەکجاری بێ بەسەر رێژیمی دژی گەلی کۆماری ئیسلامی\nبۆ دیتنی ده‌قی ڤیدیۆی وته‌كانی به‌ڕێز كاك مسته‌فا هیجری كلیك له‌سه‌ر ئێره بكه


گەلۆ هاوپەیمانییەک لە نێوان ئێران و چین هەیە؟ – KDPmedia\nHomeوتارگەلۆ هاوپەیمانییەک لە نێوان ئێران و چین هەیە؟\nئورشەلیم پۆست – جاناتان سپایەر و: کەماڵ حەسەن‌پوور\nڕۆژی ١٧ی سێپتەمبەری ڕابردوو، لە کۆبوونەوەی دوشەنبە لە تاجیکستان، ئەندامانی ڕێکخراوی هاوکاریی شانگهای، بە دەنگدان ئەندامەتیی ئێرانیان لەو ڕێکخراوەدا پەسەند کرد.\nڕێکخراوی هاوکاریی شانگهای، لە ٢٠٠١ لەلایەن چین و ڕوسیە وەک هاوپەیمانییەکی ئابووری، سیاسی و ئەمنیەتی، دامەزرێندرا و هەنووکە هەشت وڵات تێیدا ئەندامن، چین، ڕووسیە، پاکستان، هیندوستان، قەزاقستان، قرقیزستان و تاجیکستان. بەیەکەوە، ئەو وڵاتانە ٪٢٠ ی کۆی بەرهەمی نەتەوەیی جیهانیان بەدەستەوە و ٪٤٠ی حەشیمەتی دنیا پێک دێنن.\nیەکەم هەوڵی ناسەرکەوتووانەی ئێران بۆ ئەندامەتیی تەواو لە ٢٠٠٨دا بوو. ئەوکاتی، داواکەی ئێران لەبەر دژایەتیی هێندێک وڵاتی ئەندام بەرانبەر بە ئەندامەتیی ئەو وڵاتە بەهۆی ئابلۆقەکانی وڵاتە یەکگرتووەکان و نەتەوە یەکگرتووەکان، پێوەندیدار بە بەرنامە ناوەکییەکەی ئەو وڵاتە، بوو.\nساڵی ڕابردوو تاران جارێکی دیکە داوای کردەوە. هەوڵەکانی دیسان لەبەر دژایەتیی تاجیکستان شکستی هێنا. بەڵام ئەمجارەیان بەربەستەکان بەرەو ئەندامەتیی تەواو هەڵگیران، ئەگەرچی هێشتا هیچ بەروارێک بۆ بە ئەندامبوونی ئێران دەستنیشان نەکراوە.\nوەرگیرانی ئێران لە ڕێکخراوی هاوکاریی شانگهای، چەندە گرینگە؟\nمێدیای ئێرانی، لە وتارێکدا کە لە لایەن ئاژانسی فرانس پرێسەوە ئاماژەی پێ کراوە، بەو ڕووداوە شاگەشکە بوون. کەیهان، بڵاڤۆکێکی خاوەن هەڵوێستی توندڕەوانە، نووسیی: “لێرە بەولاوە ئێران بۆخۆی سیاسەتی فرەلایەنی جێبەجێ دەکا، وردە وردە پشت لە ڕوانگەیەک دەکا کە پشتی تەنیا بە خۆراوا بەستبوو و ئاسەواری ئابلۆقەکانی خۆراوا کەم دەکاتەوە.”\nسەرکۆماری ئێران ئیبراهیم ڕەئیسی، لە وتارەکەیدا بەرەوڕووی ڕێکخراوی هاوکاریی شانگهای، بە هەمان شێوە لە هەڵسەنگاندنی مانای ئەو ڕووداوە ناڕوون بوو. ڕەئیسی بە ڕێبەرانی ڕێکخراوی هاوکاریی شانگهای گوت: “دنیا چۆتە نێو قۆناخێکی نوێوە. هێژمۆنیی و تاکلایەنی شکستی هێناوە، هاوسەنگیی نێونەتەوەیی لە ئێستاوە بۆ لای فرەلایەنی و دابەشینەوەی دەسەڵات بەرەو وڵاتانی سەربەخۆیە. ئابلۆقە تاکلایەنانەکان تەنیا تاکە وڵاتێک ناکەنە ئامانج. لەو ساڵانەی دواییدا، ئاشکرا بووە کە ئەوان زۆرتر کاریگەرییان لەسەر وڵاتانی سەربەخۆ هەیە، بەتایبەتی وڵاتانی ئەندامی ڕێکخراوی هاوکاریی شانگهای.”\nهاوکات، لە سۆشیال مێدیای فارسدا، محەممەد حەسەن دێهقان، کاربەدەستێکی پێکهاتەی “ئابووریی خۆڕاگری” کە سەر بە سوپای پاسدارانە لە تویتێکدا نووسی کە “ئەندامەتیی تەواو ” لە ڕێکخراوی هاوکاریی شانگهای دەبێتە هۆی “سوودی بەرچاوی ئابووری، ئەمنیەتی و سیاسی” بۆ ئێران.\nکە وابوو، گەلۆ هەڵسەنگاندنی ئەو ئێرانییانە دروستە؟ دەکرێ ئەندامەتیی ئێران لە ڕێکخراوی هاوکاریی شانگهای وەک هەنگاوێکی مەزن بەرەو سەرهەڵدانی بلۆکێکی ستراتیجیکی دژی خۆراوا بێ، کە ئێران دەبێتە ئەندامی؟\nلە پێتەختەکانی خۆراوا باسی بەردەوام لە دەسپێکی شەڕێکی ساردی نوێ دەکرێ، کە دەبێتە هۆی بەربەرەکانیی وڵاتە یەکگرتووەکان و هاوپەیمانانی دژی چین و، ناوەندی ئەو شەڕە ناوچەی نێوان ئوقیانوسەکانی هیند و ئارام دەبێ.\nکشانەوەی خێرای وڵاتە یەکگرتووەکان لە ئەفغانستان ڕەنگبێ هەنگاوێکی نابەجێ بۆ کشانەوە لە هێڵی سووری جەنگەکانی ١١ی سێپتەمبەر بێ، تا سەرنج و سامانەکان ئاراستەی پێداویستییەکانی ئەو کێبڕکێ و سەردەمە نوێیە بکرێ. ئەو چەشنە کێبڕکێ ستراتیجیکییە مێژووییانەی نێوان زلهێزانی جیهانی لە ناوچەیەکی جوگرافیایی دیاریکراودا قەتیس نامێننەوە. شەڕی ساردی ١٩٩١-١٩٥٠ لە کێبڕکێی دوولایەنانەی سیستەمەکانی ژێر ڕێبەریی وڵاتە یەکگرتووەکان و یەکێتی سۆڤیەت پێک‌هاتبوو، کە کاریگەریی لەسەر هەموو ژینگە ستراتیجیکییە هەرێمییەکان هەبوو.\nڕاگەیاندنی هاوپەیمانیی ئاکوس لە نێوان وڵاتە یەکگرتووەکان، ئوسترالیا و بریتانیا دەرخەری هێڵێکی زەق لە ناوچەی نێوان ئوقیانوسەکانی هیند و ئارامە، یەکگرتنی ئەو سێ وڵاتە ئینگلیزی زمانە هەوڵێکی ئاشکرایە بۆ سنووردا کردنی هەوڵەکانی چین بۆ پەرەگرتن لەو ناوچەیەدا.\nکێبڕکێ جیهانییەکانی پێشوو، وەک هەوڵی دەسەڵاتە ئیمپراتورییەکانی ئەورووپا بۆ سنووردارکردنی سەرهەڵدانی ئاڵمان لە سەردەمی پێش ١٩١٤، بە هەمان شێوە گۆی زەوی گرتەوە (و لەو کێشەیەی کە ئەو هەوڵانە لە کۆتاییدا خوڵقاندی، دنیای گۆڕی).\nئاخۆ ئێمە شاهیدی یەکەم جووڵەکانی کێشانی هێڵی ئەوتۆ لە خۆرهەڵاتی نێوەڕاست، بە دەرکەوتنی هێڵەکان لە نێوان بلۆکەکانی هاوتەریبانی ئەمریکا و هاوتەریبانی چین، لە ئاسۆین؟\nیەکەم، چەند هۆشدارییەک پێویستن. ڕێکخراوی هاوکاریی شانگهای هێشتا بە هیچ شێوەیەک لە هاوپەیمانییەکی ستراتیجیکیی بە ڕێبەرایەتیی چین دژی خۆراوا نزیک نییە. ئەندامەکانی هیندوستان دەگرێتە خۆ کە کێبڕکێ‌کاری چین و هاوپەیمانی خۆراوایە. ڕێکخراوەکە دەگەڵ ئێرانیش، لە دڕدۆنگی بەرانبەر بە سیستەمی نێونەتەوەیی لە بەرنامە ئەتۆمییەکەیدا هاوتەریب نییە. لە جیاتان، ئابلۆقەکان نیگەرانییەکی سەرەکیی بۆ پێشگرتن بە ئەندامەتی تەواوی تاران لە ڕێکخراوی هاوکاریی شانگهای بوون.\nتەنانەت هەنووکە، هێڵێکی کاتی بۆ بەئەندامبوونی تاران لە ڕێکخراوەکەدا هێشتا ڕانەگەیەنراوە. وەبەرهێنانی مەزن لە لایەن ڕووسیە، چین و هیندوستان لە ئێران بێ‌گومان بە هەڕەشەی ئابلۆقەکانی وڵاتە یەکگرتووەکان چاوترسێن دەکرێن. جێگای ئاماژەیە کە شێوەی وەبەرهێنانی چین لە خۆرهەڵاتی نێوەڕاست دەگەڵ هاوپەیمانییەکی تۆخ دەگەڵ بلۆکێکی ناوچەیی یەک ناگرێتەوە. بەیژینگ کڕیارێکی مەزنی نەوتی عەڕەبستانە و، بازرگانی بەربڵاوی دەگەڵ ئیسڕائیل و ئیماڕاتی یەکگرتووەی عەڕەبی هەیە.\nلەگەڵ ئەوەشدا و بە هەموو هۆشیارکردنەوەکان دژی ساکارکردنەوەی لە ڕادەبەدەر، ئاراستەیەکی گشتی بۆ ڕووداوەکان بەدی دەکرێ و ئەو ئاماژە بە هاوتەریبی لە نێوان بەیژینگ و تاران، لەسەر بناخەی بەرژەوەندییە هاوبەشە ڕەق و درێژمەوداکان دەکا. ئەندامەتی لە ڕێکخراوی هاوکاریی شانگهای هۆی پتەوکردنی ئەو پرۆسەیە نییە، ئەوە ڕێ‌نیشاندەرێکی سەر ڕێگایەیە.\nلە ٢٧ی مارسی ٢٠٢٠، تاران و بەیژینگ ڕێککەوتنێکی ستراتیجیکی ٢٥ ساڵەیان، بە وەبەرهێنانی ٤٠٠ میلیارد دۆلاری لە لایەن چینەوە لە ئێران، ڕاگەیاند. ئەو ڕێککەوتنە زۆرتر نەخشە ڕێگایەکە بۆ داهاتوو، نەوەک ڕێککەوتنێک کە ئاسەوارەکەی دەسبەجێ دەردەکەون. ئەوە بەو مانایە نییە کە ڕەت بکرێتەوە. بەرزبوونەوەی پلەی ئەندامەتیی ئێران لە ڕێکخراوی هاوکاریی شانگهایدا یەکەم ئاسەواری هەستپێکراوی ئەو ڕێککەوتنەیە.\nئێران بەشێکی سەرەکیی دەسپێشخەریی بەرزەفڕانەی پشتێند و جادەی (جادەی ئاوریشمی نوێ کە چین لە پشتیەتی. و.) چینە. دەسپێشخەریی پشتێند و جادە بەتەمایە ڕێگای بازرگانیی وشکانی و دەریایی لێکدانەبڕاوی هاوتەریبی چین، لەوێوە بۆ ئەوراسیا مسۆگەر بکا.\nئێران بۆ وڵاتانی ناوەندی ئاسیای ئەندامی رێکخراوی هاوکاریی شانگهای کە سنووری ئاوییان نییە، ڕێگای دەسڕاگەیشتن بە دەریای عەڕەب و ڕێگا ئاوییەکانی نێونەتەوەیی دەستەبەر دەکا. گونجاندنی ئێران لە دەسپێشخەریی پشتێند و جادە یارمەتی بە هەوڵی چین بۆ بوون بە دەسەڵاتێکی خاوەن هێژمۆنی لە ئەوراسیا دەکا کە کۆنتڕۆڵی ڕێگا بازرگانییەکانی ئەو وەڵاتە لەگەڵ وڵاتانی هاوتەریبی خۆی بەدەستەوەیە.\nلەو ڕوانگەیەوە، وێناچی چین بەرانبەر بەو ڕاستییە، کە هێشتا لە لایەن چاودێرە ساویلکەکانی خۆراواوە وەک پێویست لەبەر چاو ناگیرێ، بێ تەفاوەت بێ کە تاران دەسەڵاتی سەرجەم خاکی نێوان سنوورەکانی ئێران-عێراق و دەریای مەدیتەرانەی بەدەستەوە بێ کە لە سێ وڵاتی بەناو عێراق، سووریە و لوبناندا هەڵکەوتوون.\nبۆ چین، ئێران وڵاتێکی بەهێز، سەقامگیر و بێ هەڕەشەیە (بۆ سەر چین. و.). هەڵوێستی دژە ئەمریکایی ئێران بەکەڵکی چین دێ تا دڵنیا بێ کە هیچ ئەگەرێک بۆ قوماری ئەو وڵاتە لە کێبڕکێ ستراتیجیکییەکەی نێوان واشینگتۆن و بەیژینگ ناکا. ئەوە سەرەڕای ئەو ڕاستییەیە کە چین، بێگومان، هاوڕای بنەما ئایدیۆلۆژییەکانی دەسەڵاتداریی لە ئێران نییە. بەڵام لەو ڕوانگەیەوە، سروشتی شیعەی ئەو ئایدیۆلۆژییەیە بەو مانایەیە کە ئێران پوتانسیەلی بوون بە سەرچاوەی سەرهەڵدانی، حەشیمەتە نەچەماوە موسڵمانەکەی، کە زۆرینەیان سوننین، نییە.\nدەسپێکی پێوەندیی نزیکتر لە نێوان تاران و بەیژینگ هەر ئێستا ئاکامێکی بەرچاوی لێ کەوتۆتەوە. بەرخۆدانی لاسارانە و سەرکەوتووانەی ئێران دژی سیاسەتی “ئەوپەڕی زەخت” لە لایەن وڵاتە یەکگرتووەکانەوە لەکاتی بەرێوەبەرایەتی ترامپ تا ڕادەیەک بەهۆی بوونی چین وەک جۆرێک “بیمە” بوو کە تاران پشتی پێ بەستبوو. کڕینی بەردەوامی نەوتی خاوی بە نایاسایی هەناردە کراوی ئێران لە لایەن چێنەوە، بە تایبەتی، دەرفەتی وەدەستهێنانی داهاتی نەوت سەرەڕای ئابلۆقەی “ئیفلیجکەر”ی بۆ تاران دەستەبەر دەکا. سەردەمی ئەوپەڕی زەخت ئێستا کۆتایی هاتووە. تاران لە پەڕینەوە لە “بەربەستی” بوون بە دەسەڵاتێکی ئەتۆمیی نزیک دەبێتەوە (یان بە گوتەی هێندێک کەس، هەر ئێستا یەکێک لەوانە). بەیژینگ، بە بەرگریی لە تێکڕمانی ئابووری ئێران، دەورێکی سەرەکیی لەو ڕوانگەیەوە هەبووە.\nکەوابوو کێبڕکێیی جیهانیی کە خەریکە لە نێوان وڵاتە یەکگرتووەکان و چین دەست پێ بکا، خۆرهەڵاتی نێوەڕاست وەک ناوچەیەکی بێلایەن ناهێڵێتەوە و دەگەڵ پەرە ئەستاندنی ئەو دوو بەرەیە، تاران، لەبەر هۆی ژێئۆستراتیجیکی و سیاسی وێدەچێ زۆرتر لە بەیژینگ نزیک بێتەوە. ئەندامەتیی ئێران لە ڕێکخراوی هاوکاریی شانگهای بڕگەیەکی بەرچاو لەو ڕێگایەیە.


بزانە کێ بەغدادییەکان ئامادەدەکات بۆ خۆپیشاندانی ملیۆنى و چ داواکاری و ڕینماییەکى بۆیان هەیە؟ – Standard Kurd\nبزانە کێ بەغدادییەکان ئامادەدەکات بۆ خۆپیشاندانی ملیۆنى و چ داواکاری و ڕینماییەکى بۆیان هەیە؟\nلەلایەن ستاندار Posted on كانونی دووه‌م 15, 2020 486 جار بینراوە 0 سەرنج\nبەپێی سەرچاوەکانى هەواڵ بێت، ڕۆژی هەینى خۆپیشاندانی ملیۆنى لە بەغداى پایتەخت ئەنجامدەدرێت. موقتەدا سەدریش چەند داواکاریییەک ئاڕاستەى خۆپیشاندەران دەکات، کە بریتین لە:1. ته‌نیا ئاڵای عێراق به‌رز ده‌كرێته‌وه و ڕێگه به هه‌ڵكردنی هیچ ئاڵایه‌كی دیكه نادرێت.2. كفن پۆشین ئاساییه و هێمایه بۆ خۆشه‌ویستی نیشتمان و خۆبه‌ختكردن له پێناویدا.3. هه‌موو دروشمه‌كان كه له‌ده‌ره‌وه‌ی خۆشه‌ویستی نیشتمانه قه‌ده‌غه‌یه.4. خۆپیشاندانه‌كان به ئامانجی چاكسازیی و داواكاریی خۆپیشانده‌رانه.5. ده‌بێت خۆپیشانده‌ران ناسنامه‌ی عێراقیبوون بپارێزن و خۆیان به‌دوور بگرن له هه‌ر وێنه‌یه‌كی ئاینی و ڕه‌گه‌زیی و حزبی و سه‌ربازیی.6. به‌رزكردنه‌وه‌ی وێنه‌ی حزبی و تاكه‌كه‌سی قه‌ده‌غه‌یه.7. ئاماده‌كاریی بكرێت بۆ هه‌موو چالاكییه‌كی مه‌ده‌نی له‌وانه مانگرتن له خواردن.8. شوێنی خۆپیشاندانه‌كه فراوان نه‌كرێت، نابێت ده‌ستدرێژی بكرێته سه‌ر دامه‌زراوه فه‌رمییه‌كان و باڵیۆزخانه‌كان.9. ڕۆژی هه‌ینی 2020/1/24 كاتژمێر 9ی به‌یانی له شاری به‌غدای خۆشه‌ویست خۆپیشاندانی ملیۆنی به‌ڕێوه‌ده‌چێت.\nبڵاوکراوەی پێشووبەپەلە: وادەى خۆپیشاندانى ملیۆنى لە عێراق دەستنیشانکرا\nبڵاوکراوەی نوێتربەپەلە: بۆردومانەکەى تورکیا بۆ سەر قەزاى شەنگال کوژراوى لێکەوتەوە


دکتۆر بایەزید حەسەن: بەر لە 2014 عێراق مانگانە نزیکەی 7 ملیارد دۆلاری لە فرۆشتنی نەوت دەستدەکەوتووە\nقەیرانە ئابوری و سیاسی و ئاسایشییەکانی عێراق شارەزایان و چاودێرانی خستۆتە بەردەم نیگەرانی و بۆچونی جیاوازەوە، هاوکات رزگاسرکردنەوەی دووەمین شاسری گەورەی عێراق لەژێر دەسەڵاتی داعشدا پێکڕا نەتەوە یەکگرتووەکان و وڵاتانی هاوپەیممانان و وڵاتانی ناوچەکەی بەخۆیەوە سەرقاڵکردووە، بەڵام هێزە جیاوەزەکانی عێراق لە پێکهاتەی هێزی سەربازی و میلیشیایی و هاوکات هێزی پێشمەرگەش لەبەردەدم تاقیکردنەوە یەکەمین کاری هاوبەشی سەختی سەربازیدان، کە بەبێ نەخشەرێگایەکی ستراتیژی ئەرکەکە سەختر دەبێت.\nبۆ ئەو مەبەستە ئاسۆ جەبار لەدەنگی ئەمریکاوە وتووێژێکی لەگەڵ پەرلەمانتاری پێشوی کورد لە پەرلەمانی عێراق دکتۆر بایەزید حەسەن سازکردووە.\nدکتۆر بایەزید دەڵێت "موسڵ شارێکی گەورەیە دانیشتوانەکەی نزیکەی 3.5 ملیۆن نیوە، هەندێک لەناوچەکانی وەک موسڵیش وەکو سنجار و شێخان پەیوەستن بە بە مادەی 140 ەوە ئێستا پێشمەرگەی لێیەو رزگارکراون، من پێموایە رزگارکردنی موسڵ بیرکردنەوەیەکی باشی دەوێ".\nدەشڵێت "رەنگە داعش شەڕێکی باش بکات لەکاتی رزگارکردنی موسڵدا، چونکە دووەم شارە لەدوای رقە بەدەست داعشەوە بێت".\nسەبارەت بەعێراقیش دەڵێت "عێراق مانگانە بەر لە 2014 ە نزیکەی 7 ملیارد دۆلاری لە فرۆشتنی نەوتەوە دەستدەکەوت، بەڵام لەمانگی رابردوودا زۆرترین نەوتی هەناردە کردووە، بەڵام تەنها 3 ملیارد و 704 ملیۆن دۆلار داهاتی بووە".\nلەڕێی ئەم بەستەرەوە دەتوانن گوێبیستی تەواوی وتووێژەکە بن\nوتووێژ لەگەڵ دکتۆر بایەزید حەسەن


ڕاوێژكاری قاسم سلێمانی وه‌ك باڵوێزی ئێران له عێراق ده‌ست به‌كاربوو 19 / 4 / 2017\nئیره‌ج مه‌سجێدی، ڕاوێژكاری باڵای قاسم سلێمانی، فه‌رمانده‌ی سپای قودسی به‌ڕه‌سمی كاره‌كانی خۆی وه‌ك باڵوێزی نوێی ئێران له عێراق ده‌ست پێكرد.\nسه‌رله ئێواره‌ی ڕۆژی ڕابردوو ئیره‌ج مه‌سجێدی له فڕۆكه‌خانه‌ی به‌غدا له‌لایه‌ن نه‌سیر عه‌زاوی، سه‌رۆكی ئیداره‌ی ته‌شریفات له وه‌زاره‌تی ده‌ره‌وه‌ی عێراق و محه‌ممه‌د عومه‌ر، سه‌رۆكی ئیداره‌ی وڵاتانی دراوسێ له عێراق پێشوازی لێكرا.\nپێشتر هه‌واڵده‌رییه‌كانی نزیك به سپای پاسداران و ئیتلاعات ڕایانگه‌یاندبوو كه ئیره‌ج مه‌سجێدی وه‌ك باڵوێزی كۆماری ئیسلامیی ئێران بۆ عێراق ده‌نێردرێ. به‌ڵام وه‌زاره‌تی ده‌ره‌وه‌ی ئێران سه‌ره‌تا ئه‌و هه‌واڵه‌ی ته‌ئید نه‌كرد و پاش ململانێكی زۆر مانگی ڕه‌شه‌ممه ده‌وڵه‌تی عێراق وه‌رگرتنی ناوبراو ته‌ئید كرد.\nئیره‌ج مه‌سجێدی له فه‌رمانده‌كانی شه‌ڕی نێوان ئێران و عێراق له ساڵه‌كانی 60 بووه. ناوبراو له‌و ساڵانه‌دا به‌رپرسی ستادی قه‌رارگای ڕه‌مه‌زان، یه‌كه‌مین قه‌رارگای سپای پاسداران له ده‌ره‌وه‌ی سنووره‌كان بووه.\nقه‌رارگای ڕه‌مه‌زان ناوه‌ندی سپای قودس له ده‌ره‌وه‌ی وڵاته و پشكی گه‌وره‌ی له پۆشته‌كردنی سپای به‌در هه‌بووه.\nشایانی باسه كه پێش مه‌سجێدی، حه‌سه‌ن دانایی فه‌ر، له فه‌رمانه‌كانی پێشووی قه‌رارگای سازه‌نده‌گی خاتمولئه‌نبیا، باڵوێزی كۆماری ئیسلامیی ئێران له به‌غدا بووه.


شنۆ; هاوڵاتییەک دەستبەسەر کـرا - كۆمه‌ڵه‌ی مافی مرۆڤی کوردستان\nپێنجشەمە 24ی ڕەزبەری 2720ی کوردی، هاوڵاتییەک بە ناونیشانی”مەلا جەمشید حەمیدی”کوڕی مەحموود خەڵکی گوندی “شاهوانە”ی سەر بە شاری شنۆ لە لایەن هێزە ئەمنییەکانی کۆماری ئیسلامی ئێران ـەوە دەستبەسەر کرا.\nبە گوێرەی هەواڵەکە، هێزە ئەمنییەکانی حکوومەتی ئێران بە بێ نواندنی حوکمی قەزایی هێرشیان کردە سەر مالی ئەم هاوڵاتییە و دەستبەسەریان کرد.\nتا کاتی ئامادە کردنی ئەم هەواڵە، هیچ زانیارییەک لەمەڕ دەستبەسەر کردنی ئەم هاوڵاتییە لە بەر دەست دا نییە.\nبە پێی داتاکانی ناوەندی ئاماری کۆمەڵەی مافی مرۆڤی کوردستان لە سەرەتای ساڵی نوێی زاینییەوە تا ئێستە بە هەژماری ئەم حاڵەتەوە 194هاوڵاتی ڕۆژهەڵاتی کوردستان لە لایەن هێزە ئەمنییەکانی کۆماری ئیسلامی ئێرانەوە دەستبەسەر کـراون.\n← شەهادەت نامەی هادی ئەمینی زیندانی سیاسی کورد: ئەشکەنجە و زیندان\nورمێ; ڕاگواستنی هاوڵاتییەک بۆ زیندان →


پۆڵەندییه‌كان دوودایان هەڵبژارده‌وه\nئەنجامە بەراییەکانی هەڵبژاردنە سەرۆکایەتییەکەی پۆڵەندا پیشانی دەدەن، ئاندرێ دوودا، سەرۆکی ئەو وڵاتە بە جیاوازییەکی کەمەوە پێش رکابەرەکەی کەوتووە.\nبەپێی ئەنجامە بەریاییەکان دوودا لە 51%ی دەنگەکانی بەدەستهێناوە، لەکاتێكدا رافال تراسکۆڤیسکی، سەرۆکشارەوانیی وارشۆی پایتەخت کە کەسایەتی سەرەکیی ئۆپۆزسیۆنی وڵاتە 49%ی دەنگەکانی بەدەستهێناوە.\nلە ساڵی 1989وە لە دوای رووخانی یەکێتیی سۆڤێت و دەستپێکردنی قۆناخی نوێ لە پۆڵەندا، ئەمە یەکەمینجارە ئەنجامی هەڵبژاردنی سەرۆکایەتی لەنێوان رکابەراندا هێندە ئەم ئەنجامەی ئێستا لەیەکدی نزیک بن.\nئاندرێ دوودا سەر بە پارتی نەتەوەیی یاسا و دادوەری کۆنسەرڤاتیڤە و دووبارە هەڵبژاردنەوەی ئەگەری ئەنجامدانی چاکسازی لە سیستەمی دادوەریی وڵاتدا زیاتر دەکات، ئەگەرێکە یەکێتیی ئەوروپا لەبارەیەوە هۆشداری دەدات و دەڵێت "سەروەریی یاسا لە پۆڵەندا لەناو دەبات".\nرۆژی 28-6-2020 پرۆسەی دەنگدان بۆ هەڵبژاردنی سەرۆکایەتیی پۆلەندا دەستیپێکرد و بنکەکانی دەنگدان لە سەرانسەری ئەم وڵاتە کراونەتەوە. ئاندری دوودا، سەرۆکی پۆلەندا و دە کەسی دیکە خۆیان بۆ سەرۆکی وڵاتەکەیان هەڵبژاردبوو.\nپێویست بوو بەربژێری سەرکەوتوو ٪50ی دەنگەکان بەدەستبهێنێت، بەڵام هیچ کام لە بەربژێرەکان دەنگەکانیان نەگەیشتە ئەو رێژەیە، بۆیە هەڵبژاردنەکە چووە خولی دووەم، کێبڕکێیەکەش لە نێوان دوودا و تراسکۆڤیسکی بوو، بەو پێیەی لە نێو 11 بەربژێرەکەدا زۆرترین دەنگیان هێنابوو.\nلە هەڵبژاردنی رابردووشدا کە لە مایسی 2015 بەڕێوەچوو، هەڵبژاردنەکە چووە قۆناخی دووەمەوە. ئاندرێ دوودا کە ئەوکات پارتەکەی ئۆپۆزیسیۆن بوو، زۆربەی دەنگەکانی ئەو هەڵبژاردنەی بەدەستهێنابوو و لە رکابەرییەکی بەهێزدابوو لەگەڵ کاندیدی پارتی دەسەڵاتداردا.\nسه‌ردانیكردنی شاخی به‌رانان بۆ یه‌ك مانگ قه‌ده‌غه ده‌كرێت


ئه‌رێ كورد بونه به‌رده‌باز ؟ – Standard Kurd\nئه‌رێ كورد بونه به‌رده‌باز ؟\nلەلایەن ستاندار Posted on ته‌مموز 18, 2019 196 جار بینراوە 0 سەرنج\nبه‌رده‌باز ئه‌و به‌ردانه‌یه كه له رووبار و ئاوێكی ته‌نك دا مرۆڤ بۆ په‌ڕینه‌وه به‌كاری هێناوه تا قاچ و قولیان ته‌ڕ نه‌بێت ؛ ( بریان ڕۆبه‌رت ) به‌رده‌بازی كردۆته ناونیشانی كتێبێكی خۆی كه تێزی دكتۆراكه‌ی بوه‌و شه‌فیقی حاجی خدریش وه‌ریگێڕاوه‌ته سه‌ر زمانی كوردی و منیش له پێرێوه ده‌ستم كردوه به خێندنه‌وه‌ی ؛ تا نوسینی ئه‌م وتاره 380 لاپه‌ڕه‌م لێ خوێندۆته‌وه ؛ به‌م چه‌ند سه‌د لاپه‌ڕه‌یه جوابی ئه‌و پرسیاره‌م ده‌ست كه‌وت كه ده‌لێ : ( ئایا كورد كراوه‌ته به‌رده‌باز بۆ په‌ڕینه‌وه یان نا ؟ ) .\nنوسه‌ر باسی ململانێی نێوان یه‌كێتی سۆڤیه‌تی جاران و ولاته یه‌كگرتوه‌كان ده‌كات له ماوه‌ی شه‌ڕی سارد دا و ده‌ست تێوه‌ردانیان له كاروباری نێوخۆی عێراق و كاریگه ريان له‌سه‌ر مه‌سه‌له‌ی كورد .\nتێگه‌یشتم كه هه‌ر كات عێراق شكابێته‌وه به‌لای یه‌كێتی سۆڤیه‌ت دا ئه‌وا ئه‌مریكی و ئیسرائیلیه‌كان پشتیوانی كوردیان كردوه تا پشێوی له عێراق بنێنه‌وه (نه‌ك بۆ ئه‌وه‌ی كورد مافه‌كانی خۆی له به‌غدا بسێنێت ) به‌لكو بۆ ئه‌وه‌ی پێشڕه‌وی یه‌كێتی سۆڤیه‌ت له ناوچه‌كه راگرن و ده‌ستیان نه‌گات به نه‌وتی كه‌نداو . وه به پێچه‌وانه‌شه‌وه هه‌ر كات عێراق به‌لای ئه‌مریكیه‌كانه‌وه شكابێته‌وه ئه‌مجاره یه‌كێتی سۆڤیه‌ت كوردی به‌كار هێناوه دژ به به‌غدا بۆ ئه‌وه‌ی كاریگه‌ری سیاسه‌ته‌كانی ئه‌مریكا له عێراق و كه‌نداو كه‌م بكاته‌وه .\nئه‌وه‌ی ئیسپاته ئه‌وه‌یه كورد و شۆرشه‌كانی له هیچ قۆناغ و سه‌رده‌مێك دا دۆستی ستراتیژیان نه‌بوه و هه‌میشه وه‌ك كارتێك به‌كار هێنراون بۆ مه‌رام و به‌رژه‌وه‌ندی زلهێزه‌كان و بۆ بردنه‌وه‌ی گره‌وی سیاسی و ئابوری له یه‌كتر . ته‌نانه‌ت ئێستاش له‌م سه‌رده‌می حكومڕانێتیه كورد و ده‌سه‌لاته‌كه‌ی وه‌ك جاران كراوه‌ته كارتی سیاسی و دۆستی ستراتیژی نیه‌و ناشبێت .\nبریان رۆبه‌رت له‌خۆوه له‌م كتێبه قسه‌ی نه‌كردوه به‌لكو هه‌مووی دیكۆمێنت و به‌لگه‌ی حاشاهه‌لنه‌گری ده‌زگا هه‌والگری و ئیداریه‌كانی ئه‌مریكا و ئیسرائیل و ولاتانی تره ؛ شه‌فیقی حاجی خدریش به به‌لاش ئه‌م كتێبه‌ی وه‌رنه‌گێراوه‌ته سه‌ر زمانی كوردی ؛ كه‌ی خوێندته‌وه ئه‌وسا له مه‌به‌سته‌كه‌ی شه‌فیق ده‌گه‌ی .\nنێوه‌رۆكی ئه‌م كتێبه سه‌د هێنده هه‌لده‌گرێت قسه‌ی له‌سه‌ر بكرێت و شه‌ن و كه‌و بكرێت و سیاسیه‌كانی ئه‌م ولاته بیخوێننه‌وه تا له راستیه‌كانی سیاسه‌تی زلهێزه‌كان ده‌رهه‌ق به كورد و جولانه‌وه‌كانی تێبگه‌ن و ئیدی كورد چیتر نه‌بێت به به‌رده‌باز.\nدواين قسه‌م ئه‌وه‌یه ئه‌رێ ئێمه‌ی كورد تاكه‌ی به‌رده‌بازی په‌ڕینه‌وه‌ی ئه‌م و ئه‌و بین ؟\nبڵاوکراوەی پێشووپەکەکە لە بارەی رووداوی تەقەکردنەکەی هەولێر هەڵویستی خۆی راگەیاند\nبڵاوکراوەی نوێترفڕۆکە جەنگیەکانی دەوڵەتی تورکیا کامپی پەنابەرانی باکوور “شەهید ڕوستەم جودی” لە مەخمور بۆردومان دەکەن\nPosted on تشرینی دووه‌م 19, 2019 0 2241\nPosted on تشرینی دووه‌م 25, 2019 0 256\nPosted on كانونی یه‌كه‌م 1, 2019 0 134\nPosted on كانونی یه‌كه‌م 6, 2019 0 143\nPosted on كانونی یه‌كه‌م 11, 2019 0 801


خەوتن – Yalla\nبۆچی لە بەهاردا خاوخلیچکیت؟\nهەر کە بەهار هات هەمووان هەست بە خاوبوونەوەی لەش و گێژی دەکەن و، نووستن دەبێتە بەشێک لە خەمی زۆرینەی خەڵک، بەتایبەتی قوتابیان هەست بەخەواڵوویی و تەمبەڵی دەکەن و توانای تەرکیزیان نامێنێت. بەڵام هۆکاری ئەمە چییە؟ سەرەتا دەبێت بزانین کە لەشی مرۆڤ بەگوێرەی پلەی گەرمی و ڕاددەی ڕووناکی خۆی ڕیکدەخات، لە زستان پلەی گەرمی نزمە و …\nمتابعة قراءة “بۆچی لە بەهاردا خاوخلیچکیت؟”\nتمّ النشر بواسطةيلا فبراير 23, 2017 فبراير 23, 2017 نُشر فيژیانالوسوم: بەهار،خەوتن،سەیراناترك تعليقًا على بۆچی لە بەهاردا خاوخلیچکیت؟\nکاتێک دایکت پێت دەڵێت بڕۆ براکەت یان خوشکەکەت بەخەبەر بێنە، یان ئەگەر کەسێکی خێزانداریت و ناچاریت خۆت زۆربەی بەیانییان هاوسەرەکەت یان منداڵەکانت بەخەبەر بێنیت، بێگومان کارێکی ناخوشە. بەتایبەت ئەگەر ئەو کەسانە خەویان قورس بێت، بۆیە تاوەکو ڕەزات لای خۆشەویستانت قورس نەبێت ئێمە پێت دەڵیین کە واباشترە بەهێمنی وسوکی ئەم چەند هەنگاوە جێ بەجێ بکەیت: …\nمتابعة قراءة “چۆن کەسانی خەوتوو بەخەبەر دێنێت بێ ئەوەی بێزارییان بکەیت؟”\nتمّ النشر بواسطةيلا يوليو 28, 2016 نُشر فيژیانالوسوم: بێزارکردن،خەوتناترك تعليقًا على چۆن کەسانی خەوتوو بەخەبەر دێنێت بێ ئەوەی بێزارییان بکەیت؟